
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1967 

30 Δεκεμβρίου 2005 


Α ΠΟΦΑΣΕ ΙΣ 

Αριθ.21111 

Τροποποίηση του Οργανισμού Εσωτερικής Υπηρεσίας 
(Ο.Ε.Υ) του Δήμου Πελασγίας Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12 του ν. 1188/1981 (ΦΕΚ Α' 204), όπως τροποποιή¬ 
θηκαν και συμπληρώθηκαν μεταγενέστερα. 

β) 18 παρ. 2 του ν. 2539/1997 (ΦΕΚ Α' 244), όπως αντι- 
καταστάθηκαν με αυτές του άρθρου 13 παρ.2 του ν. 
2672/1998 (ΦΕΚ Α' 290). 

γ) 27 του ν. 2081/1992 (ΦΕΚ Α' 154), με το οποίο προ¬ 
στέθηκε νέο άρθρο 29Α στο ν. 1558/1981 (ΦΕΚ Α' 137), 
σχετικά με τον έλεγχο των δαπανών που προκαλούν 
οι κανονιστικές διοικητικές πράξεις. 

2. Την υπ’ αριθμ. 4949/30.4.1999 απόφασή μας, περί 
έγκρισης του Οργανισμού Εσωτερικής Υπηρεσίας του 
Δήμου Πελασγίας που δημοσιεύθηκε στο ΦΕΚ Β' 1423/ 
12.7.1999. 

3. Την υπ’ αριθμ. 120/2005 απόφαση του Δημοτικού 
Συμβουλίου Δήμου Πελασγίας περί τροποποίησης του 
Ο.Ε.Υ του οικείου Δήμου. 

4. Τη γνώμη του Υπηρεσιακού Συμβουλίου υπαλλήλων 
Ο.Τ.Α Νομού Φθιώτιδας, περί τροποποίησης του Ο.Ε.Υ. 
του ανωτέρω Δήμου που διατυπώνεται στο υπ’ αριθμ. 
6/2005 πρακτικό του (αριθ. γνωμοδότησης 74/2005). 

5. Την υπ’ αριθμ. 1100/11.2.1998 απόφασή μας, περί μετα¬ 
βίβασης δικαιώματος υπογραφής «Με Εντολή Γ ενικού 

Γραμματέα Περιφέρειας», στον Τμηματάρχη Τοπικής 
Αυτοδιοίκησης Α' βαθμού, που δημοσιεύθηκε στο ΦΕΚ 
Β' 179/25.2.1998, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(Ο.Ε.Υ.) του Δήμου Πελασγίας, που εγκρίθηκε με την υπ’ 
αριθμ. 4949/30.4.1999 απόφασή μας, ο οποίος μετά την 
τροποποίησή του έχει ως ακολούθως: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (ΟΕΥ) 
ΔΗΜΟΥ ΠΕΛΑΣΓΙΑΣ ΝΟΜΟΥ ΦΘΙΩΤΙΔΑΣ 
ΜΕΡΟΣ Α' 

ΔΙΑΡΘΡΩΣΗ ΔΗΜΟΤΙΚΗΣ ΥΠΗΡΕΣΙΑΣ 

Άρθρο 1 

Η όλη υπηρεσία του Δήμου διαρθρώνεται σε διεύθυν¬ 
ση, τμήματα, υπηρεσίες και γραφεία. 

Α. Η Διεύθυνση του Δήμου περιλαμβάνει: 

1. Την Διοικητική Υπηρεσία 

2. Την Οικονομική Υπηρεσία. 

3. Την Τεχνική Υπηρεσία. 

4. Την Ειδική Υπηρεσία. 

Β. Συνίστανται αυτοδίκαια δυο (2) θέσεις [ισάριθμες 
και με τον αριθμό των Αντιδημάρχων] ειδικών Συμβού¬ 
λων ή Ειδικών Συνεργατών ή Επιστημονικών Συνεργα¬ 
τών που θα διέπονται από τις διατάξεις του άρθρου 
67 παρ. 4 του ν. 1416/1984, όπως τροποποιήθηκαν με τις 
διατάξεις του άρθρου 57 παρ.10 του ν. 2218/1994. 

Γ. Συνιστάται μια (1) θέση ΔΙΚΗΓΟΡΟΥ με μηνιαία αντι¬ 
μισθία σύμφωνα με τις διατάξεις του άρθρου 21 παρ. 2 
του ν. 3274/2004 [ΦΕΚ.195 Α']. Η πρόσληψη ενεργείται 
με απόφαση του αρμόδιου προς διορισμό οργάνου του 
Δήμου Πελασγίας με σχέση εντολής και με τη διαδι¬ 
κασία που καθορίζεται με το ν. 1649/1986 [ΦΕΚ. 149 Α'] 
όπως αυτό κάθε φορά θα ισχύει, ή Ειδικού Συνεργάτη 
που θα διέπεται από τις διατάξεις του άρθρου 67 παρ. 
4 του ν. 1416/1984, όπως έχουν τροποποιηθεί 

Άρθρο 2. 

Η Διοικητική Υπηρεσία περιλαμβάνει: 

1. Διοικητική Υπηρεσία. 

α. Γ ραφείο Προσωπικού 

β. Γ ραφείο δημοτικού συμβουλίου και δημαρχιακής 
επιτροπής 

γ. Γραφείο δημοσίων σχέσεων και πληροφόρησης 
κοινού. 

δ. Γ ραφείο Παιδείας, Νεολαίας - Πολιτιστικών & Αθλη¬ 
τικών Εκδηλώσεων. 

ε. Γ ραφείο Διοικητικής υποστήριξης Νομικών Προσώ¬ 
πων Δημοσίου Δικαίου. 

στ. Γραφείο μητρώου, στρατολογίας, στατιστικής και 
ληξιαρχείου. 

ζ. Γ ραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 

η Γ ραφείο Μηχανοργάνωσης, ανάπτυξης ανθρώπινου 
δυναμικού - πληροφορική. 

θ. Γραφείο Διοικητικής εξυπηρέτησης δημοτών στα 
δημοτικά διαμερίσματα. 

Άρθρο 3. 

Η Οικονομική Υπηρεσία περιλαμβάνει: 

1. Οικονομική Υπηρεσία. 

α. Γ ραφείο δημοτικών προσόδων, περιουσίας και δι¬ 
αχείρισης υλικού. 

β. Γ ραφείο λογιστηρίου και προμηθειών, 
γ. Γ ραφείο δημοτικού ταμείου, 
δ. Γραφείο αδειών καταστημάτων υγειονομικού εν¬ 
διαφέροντος 
Άρθρο 4 

Η Τεχνική Υπηρεσιών περιλαμβάνει: 

1. Τεχνικές Υπηρεσίες 

α. Γραφείο μελετών προγραμματισμού και εκτέλεσης 
έργων 

β. Γ ραφείο Αγροτικής ανάπτυξης, πρασίνου - προστα¬ 
σίας & διαχείρισης δασών. 

γ. Γ ραφείο Καθαριότητας, καταβρέγματος και ελέγχου 
φωτισμού 

δ. Υπηρεσία'Υδρευσης. 
ε. Υπηρεσία άρδευσης. 

ζ'. Γ ραφείο Μηχανημάτων Δήμου και Μηχανημάτων 
τεχνικών έργων. 

Άρθρο. 5 

Οι Ειδικές Υπηρεσίες περιλαμβάνουν: 

1. Ειδικές Υπηρεσίες. 

α. Γραφείο προγραμματισμού και ανάπτυξης - του¬ 
ρισμού. 

β. Γ ραφείο Δημοτικών Νεκροταφείων, 
γ. Γ ραφείο Δημοτικής Αστυνομίας, 
δ. Γ ραφείο Φιλαρμονικής, 
ε. Σχολικός Φύλακας 
ΜΕΡΟΣ. Β' 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 
ΠΡΟΣΩΠΙΚΟΥ 


Άρθρο 6 

Η οργανική σύνθεση και διαβάθμιση των θέσεων του 
τακτικού προσωπικού κατά κατηγορίες και κλάδους 
ορίζεται ως εξής: 

1. Μόνιμες Θέσεις Διοικητικού Προσωπικού 

1.1. Κατηγορία Π.Ε. Κλάδος ΠΕ.1 Οικονομικού - Διοικητικού 

(2) δυο θέσεις. 

1.2. Κατηγορία Τ,Ε. Κλάδος ΤΕ.17 Διοικητικών Λογιστών 

(1) μία θέση 

1.3. Κατηγορία Τ,Ε. Κλάδος ΤΕ.22 Διοίκησης Μονάδων 

Τοπ. Αυτ/σης (1) μία θέση 

1.4. Κατηγορία Δ.Ε. Κλάδος ΔΕ.1 Διοικητικού 

(8) οκτώ θέσεις 

1.5. Κατηγορία Υ.Ε. Κλάδος ΥΕ.1 Κλητήρων 

(1) Θέση 

2. Μόνιμες Θέσεις Τεχνικού προσωπικού 


2.1. Κατηγορία Π.Ε. 

2.2. Κατηγορία Π.Ε. 
2.3 Κατηγορία Τ,Ε. 
2.4. Κατηγορία Δ.Ε. 


Κλάδος ΠΕ.3 Πολιτικών Μηχανικών 
(1) μία θέση 

Κλάδος ΠΕ.9 Γεωπόνου 
(1) μία θέση 

Κλάδος ΤΕ.3 Τ εχνολόγων 
Πολιτικ. Μηχανικών (1) μία θέση 
α) Κλάδος ΔΕ.28 Χειριστών 
Μηχανημάτων Έργων (1) μία θέση 


β) Κλάδος ΔΕ.29 Οδηγών Αυτ/των (2) δυο θέσεις 
γ) Κλάδος ΔΕ.30 Τεχνιτών Υδραυλικών (1) μία θέση 
δ) Κλάδος ΔΕ 24 Ηλεκτρολόγων (1) θέση 
2.5. Κατηγορία Υ.Ε 

α) Κλάδος ΥΕ.16 Εργατών Γ ενικών καθηκόντων (6) έξι 
θέσεις 

β) Κλάδος ΥΕ 16 Καθαριστριών (1) θέση 

3. Μόνιμες Θέσεις προσωπικού Ειδικών Υπηρεσιών 

3.1. Κατηγορία Δ.Ε. 

Κλάδος ΔΕ.23 Δημοτικής Αστυνομίας (2) δύο θέσεις. 

4. Θέσεις προσωπικού με σχέση εργασίας ιδιωτικού 
δικαίου αορίστου χρόνου 

4.1. Κατηγορία Δ.Ε α] Κλάδος ΔΕ.29 Οδηγών (1) μία 
θέση. 

β] Κλάδος ΔΕ.28 Χειριστών Μηχανημάτων Έργων (1) 
μία θέση 

γ] Κλάδος Δ.Ε. 36 Σχολικών Φυλάκων (1) μία θέση 

4.2. Κατηγορία Υ.Ε. δ] Κλάδος ΥΕ.16 Εργατών Καθαρι¬ 
ότητας (7) επτά θέσεις. 

5. Θέσεις προσωπικού με σχέση εργασίας ιδιωτικού 
δικαίου ορισμένου χρόνου 

I. ΥΠΗΡΕΣΙΑ: ΥΔΡΕΥΣΗΣ & ΚΑΘΑΡΙΟΤΗΤΑΣ 

5.1. Κατηγορία Δ.Ε α] Κλάδος ΔΕ.29 Οδηγών (1) μία 
θέση. 

β] Κλάδος ΔΕ.28 Χειριστών Μηχανημάτων Έργων (1) 
μία θέση. 

γ] Κλάδος ΔΕ.30 Τεχνιτών Υδραυλικών (1) μία θέση. 

δ] Κλάδος ΔΕ.24 Ηλεκτρολόγων (1) μια θέση. 

5.2. Κατηγορία Υ.Ε α] Κλάδος ΥΕ.16 Εργατών Καθαρι¬ 
ότητας (5) πέντε θέσεις 

II. ΥΠΗΡΕΣΙΑ: ΚΟΙΝΩΝΙΚΗΣ ΠΡΟΝΟΙΑΣ - ΠΡΟΓΡΑΜΜΑ 
«ΒΟΗΘΕΙΑ ΣΤΟ ΣΠΙΤΙ» 

α] Κατηγορία Π.Ε. Κοινωνικών Λειτουργών (1) μία 
θέση 

β] Κατηγορία Τ.Ε. Κοινωνικών Λειτουργών (1) μία 
θέση 

γ] Κατηγορία Δ.Ε. Νοσηλευτών (1) μία θέση 

δ] Κατηγορία Δ.Ε. Οδηγών (1) μία θέση 

ε] Κατηγορία Υ.Ε. Βοηθητικού κλπ προσωπικού (1) 
μία θέση 

6. Θέσεις προσωπικού προσωρινές-προσωποπαγείς 

6.1. Κατηγορία Δ.Ε. α] Κλάδος Δ.Ε. 14 Ελεγκτής εσό- 

δων-εξόδων (1) θέση 
ΜΕΡΟΣ. Γ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 
Αρθρο 7 

Όλες οι θέσεις μόνιμου προσωπικού κατηγορίας Π.Ε., 
Τ.Ε. και Δ.Ε. διαβαθμίζονται από τον Δ (εισαγωγικό) έως 
το Α(ανώτατο) βαθμό. 

Όλες οι θέσεις κατηγορίας Υ..Ε. διαβαθμίζονται από 
τον Ε (εισαγωγικό) έως τον Β (ανώτατο) βαθμό (άρθρο 34 
ν. 2190/1994 όπως τροποποιήθηκε με το ν.3260/2004). 
ΜΕΡΟΣ. Δ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Αρθρο 8 

Ως Προϊστάμενοι των Οργανικών Μονάδων του Δή¬ 
μου θα επιλέγονται και θα τοποθετούνται, σύμφωνα 
με τις διατάξεις του άρθρου 36 του ν. 2190/1994 όπως 
τροποποιήθηκε με το ν.3260/2004 υπάλληλοι από τις 
παρακάτω κατηγορίες και κλάδους. 

1. Προϊστάμενος Διοικητικών και των Οικονομικών Υπη¬ 
ρεσιών από τους Κλάδους: ΠΕ.1 - ΤΕ.22 - ΔΕ.1 

2. Προϊστάμενος Τεχνικών & Ειδικών Υπηρεσιών από 
τους Κλάδους: 

ΠΕ.3 - ΠΕ.9 - ΤΕ.4. Για την αναπλήρωση Προϊσταμένων 
που απουσιάζουν ή κωλύονται εφαρμόζονται ανάλογα 
οι διατάξεις του άρθρου 13 του ν. 1586/1986 όπως έχουν 
τροποποιηθεί με το άρθρο 36 του ν. 2190/1994 όπως 
τροποποιήθηκε με το ν.3260/2004. 

Αρθρο 9 

Η κατανομή και τοποθέτηση του προσωπικού στη Δ/ 
νση, στα Τμήματα, στα Γραφεία και στις λοιπές υπη¬ 
ρεσίες του Δήμου, γίνεται με απόφαση του Δημάρχου, 
ανάλογα με τις υπηρεσιακές ανάγκες του Δήμου. 

ΜΕΡΟΣ. Ε' 

ΑΝΩΤΑΤΗ ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ- ΓΡΑ¬ 
ΦΕΙΟ ΔΗΜΑΡΧΟΥ 

Αρθρο 10 

Όλων των υπηρεσιών του Δήμου ανώτατος Προϊστά¬ 
μενος είναι ο Δήμαρχος, ο οποίος τις διευθύνει, το 
δε προσωπικό που υπηρετεί ενεργεί, σύμφωνα με τις 
εντολές και οδηγίες αυτού, όπως οι σχετικοί Νόμοι, 
Διατάγματα, αποφάσεις εγκύκλιοι κλπ. ορίζουν. 

ΜΕΡΟΣ. ΣΤ' 

ΑΝΤΙΚΕΙΜΕΝΑ ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ ΤΟΥ 
ΔΗΜΟΥ 

Αρθρο 11 

Αρμοδιότητες Προϊσταμένου - Γ ραφείου Δημάρχου 

Ο Προϊστάμενος του Δήμου: 

1. Προΐσταται μετά τον Δήμαρχο όλου του προσωπι¬ 
κού και των υπηρεσιών του Δήμου τις οποίες διευθύνει, 
συντονίζει και εποπτεύει για την εύρυθμη λειτουργία 
τους. 

2. Εισηγείται στον Δήμαρχο την τοποθέτηση και κα¬ 
τανομή προσωπικού στα επί μέρους τμήματα, γραφεία 
και υπηρεσίες. 

3. Καθοδηγεί το προσωπικό επί διαφόρων θεμάτων 
υπηρεσιακής φύσης και ελέγχει τις ενέργειες και τη 
νόμιμη εκτέλεση των καθηκόντων του. 

4. Εισηγείται στο Δήμαρχο σε συνεργασία με τους 
Προϊσταμένους των Τμημάτων, τη λήψη κάθε ενδεδειγ- 
μένου μέτρου για την εύρυθμη και αποδοτική λειτουργία 
των υπηρεσιών του Δήμου. 

5. Παραλαμβάνει, αποσφραγίζει (εκτός από εκείνη που 
απευθύνεται στο Δήμαρχο με την ένδειξη προσωπικό) 
και θεωρεί την αλληλογραφία που απευθύνεται στο 
Δήμο, την θέτει αμέσως υπόψη του Δημάρχου και στη 
συνέχεια τη διαβιβάζει δια του πρωτοκόλλου στα αρ¬ 
μόδια τμήματα. 

6. Λαμβάνει γνώση των εισηγήσεων κάθε υπηρεσίας 
προς το Δήμαρχο ελέγχει όλα τα ενεργούμενα έγγρα¬ 
φα και μονογράφει τα σχέδια πριν υπογραφούν από 
το Δήμαρχο. 

7. Συντάσσει έγγραφα, αναφορές, υπομνήματα, εκθέ¬ 
σεις κλπ. για θέματα που δεν υπάγονται στην αρμοδι¬ 
ότητα άλλων υπηρεσιών, καθώς και εγκυκλίους και δια¬ 
ταγές του Δημάρχου προς το προσωπικό του Δήμου. 

8. Παρακολουθεί τη νομοθεσία και νομολογία που 
ενδιαφέρει τους Ο.Τ.Α. και ενημερώνει σχετικά τις δη¬ 
μοτικές υπηρεσίες. 

9. Ενημερώνει το Δήμαρχο επί θεμάτων που αφορούν 
στην λειτουργία των δημοτικών υπηρεσιών, καθώς και 
επί της πορείας των διαφόρων θεμάτων γενικής φύσης 
που ενδιαφέρουν το Δήμο και τους κατοίκους. 


10. Παραβρίσκεται στις συνεδριάσεις του δημοτικού 
συμβουλίου και ενημερώνει το Σώμα σχετικά με τις 
διατάξεις που ισχύουν επί των συζητουμένων θεμάτων 
και παρέχει υπηρεσιακές πληροφορίες όταν ζητηθεί 
από τον Πρόεδρο του Συμβουλίου. 

11. Εποπτεύει τη σύννομη διατύπωση των αποφάσεων 
του δημοτικού συμβουλίου και της δημαρχιακής επιτρο¬ 
πής και παρακολουθεί την εκτέλεση τους. 

12. Τηρεί το εμπιστευτικό πρωτόκολλο και αρχείο του 
Δήμου. 

13. Ενεργεί μαζί με το Νομικό Σύμβουλο του Δήμου 
(εφόσον διοριστεί), τη σχετική αλληλογραφία και πα¬ 
ρακολουθεί την πορεία των δικαστικών υποθέσεων του 
Δήμου. 

14. Συντάσσει τα σχέδια των Οργανισμών Εσωτερι¬ 
κής Υπηρεσίας και κανονισμών λειτουργίας διαφόρων 
υπηρεσιών του Δήμου. 

15. Παρακολουθεί τη λειτουργία των Νομικών Προσώ¬ 
πων του Δήμου και συνεργάζεται με το Δήμαρχο για τα 
μέτρα που επιβάλλεται να παίρνονται για τη δραστη- 
ριοποίηση τους και την εξυπηρέτηση του σκοπού για 
τον οποίο έχουν συσταθεί. 

Αρθρο 12 

Γ ενικές Αρμοδιότητες προϊσταμένων Οργανικών μο¬ 
νάδων 

Οι Προϊστάμενοι των οργανικών μονάδων του Δήμου 
(Τμημάτων, γραφείων, υπηρεσιών). 

1. Εποπτεύουν και ελέγχουν τις οργανικές μονάδες 
των οποίων προίστανται και κατευθύνουν τους υφι¬ 
σταμένους τους υπαλλήλους καθώς και τους εργατο- 
τεχνίτες των διαφόρων υπηρεσιών και συνεργείων που 
απασχολούνται με οποιαδήποτε σχέση εργασίας στο 
Δήμο. 

2. Συντονίζουν τις ενέργειες των μονάδων υπαλλή¬ 
λων και συνεργείων που υπάγονται σ’ αυτούς, με βάση 
τις γενικότερες κατευθύνσεις του Δημάρχου και τις 
οδηγίες του. 

3. Μεριμνούν και είναι υπεύθυνοι για την σύννομη, ορθή 
και γρήγορη διεκπεραίωση των δημοτικών υποθέσεων 
και την εξυπηρέτηση του κοινού. 

4. Εισηγούνται ιεραρχικά τη λήψη των πλέον απο¬ 
δοτικών μέτρων για την εύρυθμη αποδοτική και πα¬ 
ραγωγική λειτουργία των οργανωτικών μονάδων που 
προίστανται. 

5. Οι Προϊστάμενοι γραφείων ή υπηρεσιών που υπά¬ 
γονται στα τμήματα, απευθύνονται και συμβουλεύονται 
για υπηρεσιακά θέματα, σε πρώτο βαθμό τους υπερκεί¬ 
μενους αυτών Προϊσταμένους των Τμημάτων. 

Στην αρμοδιότητά τους, εκτός από τις κατά το άρθρο 
11 γενικότερες αρμοδιότητες, ανήκουν και τα ακόλου¬ 
θα. 

1/0,τι φορά στην εποπτεία και στον έλεγχο που ασκεί 
ο Δήμαρχος και ο Προϊστάμενος τις ενέργειες των υπη¬ 
ρεσιών και γραφείων του Δήμου, αλλά και του προσω¬ 
πικού που υπηρετεί. 

2/0,τι αφορά στη διοικητική περιφέρεια, στα όρια του 
Δήμου, και στην προστασία της ακίνητης περιουσίας 
αυτού. 

3. Ό,τι αφορά στην προετοιμασία και διενέργεια των 
δημοτικών - βουλευτικών εκλογών και Ευρωεκλογών. 

4. Η συγκέντρωση στατιστικών στοιχείων και η συλ¬ 
λογή εκθέσεων, μελετών, προτάσεων διαφόρων υπηρε¬ 
σιών και φορέων, απαραίτητων για την προαγωγή των 

δημοτικών λειτουργιών και την προώθηση και παρακο¬ 
λούθηση της εξέλιξης και ανάπτυξης της πόλης στους 
διάφορους τομείς (κοινωνικό, οικονομικό, πολιτιστικό 
κλπ.). 

5. Η εποπτεία για την οργάνωση των εορτών, τελετών 
και λοιπών εκδηλώσεων, μορφωτικού, ψυχαγωγικού, πο¬ 
λιτιστικού και αθλητικού ενδιαφέροντος. 

6. Η χρέωση των εισερχομένων εγγράφων του Τρήμα¬ 
τος στα διάφορα γραφεία αυτού, και παρακολούθηση 
για την έπ’ αυτών έγκαιρη ενέργεια. 

Η μονογράφηση των εξερχόμενων εγγράφων πριν 
αυτά προσκομιστούν στον Δήμαρχο. 

7. Η ενέργεια κάθε εργασίας σχετικής με την απογρα- 
φή του πληθυσμού, καθώς και άλλων απογραφών που 
διεξάγει η Στατιστική Υπηρεσία. 

8. Η σύνταξη και τήρηση βιβλίου (μητρώου) αυτών που 
έχουν διατελέσει Δήμαρχοι και δημοτικοί σύμβουλοι στο 
Δήμο, στο οποίο θα φαίνεται και ο χρόνος υπηρεσίας 
καθενός. 

9. Η παραλαβή και παρακολούθηση της Εφημερίδας 
της Κυβερνήσεως και η βιβλιοδέτηση αυτής, καθώς και 
η κοινοποίηση των δημοσιευμένων θεμάτων στις οικείες 
υπηρεσίες και γραφεία του Δήμου που αφορούν. 

10. Ο έλεγχος και παρακολούθηση της σωστής εφαρ¬ 
μογής των αρμοδιοτήτων των γραφείων που υπάγονται 
στο τμήμα διοίκησης, όπως αυτές καθορίζονται με τον 
παρόντα Ο.Ε.Υ.. του Δήμου. 

11. Η παρακολούθηση της οικονομικής κατάστασης 
του Δήμου και η σε συνεργασία με τα αρμόδια γραφεία 
Προσόδων και Λογιστηρίου συγκέντρωση στοιχείων και 
εισήγηση για τα μέτρα που επιβάλλεται να ληφθούν. 
Ελέγχει τη σύννομη και με βάση τις εγκριμένες πιστώ¬ 
σεις του προϋπολογισμού του Δήμου έκδοση των χρη¬ 
ματικών ενταλμάτων πληρωμής. 

12. Η συγκέντρωση στοιχείων και η σύνταξη της ετή¬ 
σιας έκθεσης των πεπραγμένων της δημοτικής αρχής 
και λογοδοσίας του Δημάρχου. 

13. Κάθε άλλο θέμα που δεν υπάγεται στην αρμοδι¬ 
ότητα άλλης υπηρεσίας ή τμήματος ή γραφείου του 
Δήμου. 

14. Η παρακολούθηση της τήρησης του ωραρίου λει¬ 
τουργίας των υπηρεσιών του Δήμου και της κανονικής 
προσέλευσης και αποχώρησης του προσωπικού. 

15. Κάθε ενέργεια που έχει σχέση με το θεσμό των 
Τοπικών Συμβουλίων. 

Άρθρο 13 

ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ [Κ.Ε.Π] ΔΗΜΟΥ 
ΠΕΛΑΣΓΙΑΣ 

1. Στο Δήμο Πελασγίας συνίσταται Κέντρο Εξυπη¬ 
ρέτησης Πολιτών σε επίπεδο αυτοτελούς Γραφείου, 
υπαγόμενου απευθείας στο Δήμαρχο. 

2. Οι αρμοδιότητες του ως άνω αυτοτελούς γραφείου 
θα είναι αυτές που προβλέπονται και για τα δυο τμή¬ 
ματα των ΚΕΠ των Νομαρχιακών Αυτοδιοικήσεων αλλά 
και των ΚΕΠ των ΟΤΑ Α' Βαθμού με πληθυσμό άνω των 
20.000 κατοίκων ήτοι: 

ΑΡΜΟΔΙΟΤΗΤΕΣ ΤΜΗΜΑΤΟΣ «ΕΠΙΚΟΙΝΩΝΙΑΣ ΜΕ 
ΤΟΥΣ ΠΟΛΙΤΕΣ» 

Το οποίο θα ενημερώνει και θα πληροφορεί του πο¬ 
λίτες για τις ενέργειες που απαιτούνται για την διεκπε¬ 
ραίωση διοικητικών υποθέσεων. Τα αναγκαία πληροφο¬ 
ριακά στοιχεία θα αντλούνται από την Κεντρική Βάση 
Δεδομένων του ΥΠ.ΕΣ.Δ.ΔΑ με την οποία συνδέονται 


όλα τα Κ.Ε.Π.. Αλλά και από τοπικές βάσεις δεδομέ¬ 
νων τις οποίες μπορεί να διαμορφώσει κάθε επιμέρους 
ΚΕΠ. 

- Θα παραλαμβάνει τις αιτήσεις των πολιτών για την 
διεκπεραίωση των υποθέσεών του από τις 

υπηρεσίες του Δημοσίου τα στοιχεία των οποίων κα¬ 
ταχωρεί σε ειδικό πρωτόκολλο. 

• Θα διαθέτει για διευκόλυνσή τους έντυπα αιτήσεων 
κατά το άρθρο 3 παρ. 3 του Κώδικα Διοικητικής Διαδι¬ 
κασίας [ν.2690/1999]. 

• Θα ελέγχει την πληρότητα αιτήσεων των Πολιτών 
και σε περίπτωση που για την διεκπεραίωση της υπόθε¬ 
σης απαιτούνται δικαιολογητικά που δεν υποβάλλονται 
μαζί με την αίτηση, το ΚΕΠ θα τα αναζητά και θα τα 
παραλαμβάνει με οποιοδήποτε πρόσφορο τρόπο από 
τις αρμόδιες υπηρεσίες μετά από σχετική εξουσιοδό¬ 
τηση των Πολιτών. 

• Διαβιβάζει πλήρεις φακέλους των υποθέσεων των 
Πολιτών στην αρμόδια για την διεκπεραίωσή τους υπη¬ 
ρεσία. Με οποιοδήποτε πρόσφορα τρόπο. 

• Το τελικό έγγραφο αποστέλλεται από την αρμόδια 
υπηρεσία και πάλι στο ΚΕΠ υποβολής της αρχικής αί¬ 
τησης από το οποίο το παραλαμβάνει ο Πολίτης ή του 
αποστέλλεται από το συγκεκριμένο ΚΕΠ στην Δ/νση 
που έχει δηλωθεί με συστημένη επιστολή με αντικα¬ 
ταβολή. 

Αλλες υπηρεσίες. 

• Η Επικύρωση αντιγράφων διοικητικών εγγράφων 

• Η θεώρηση του γνησίου της υπογραφής. 

• Η χορήγηση παραβολών - υπευθύνων δηλώσεων 

κ.α. 

• Η χορήγηση του αποδεικτικού φορολογικής ενη¬ 
μερότητας, μέσω ηλεκτρονικής διασύνδεσης με το σύ¬ 
στημα ΤΑΧΙ8. 

ΑΡΜΟΔΙΟΤΗΤΕΣ ΤΜΗΜΑΤΟΣ «ΕΣΩΤΕΡΙΚΗΣ ΑΝΤΑΠΟ¬ 
ΚΡΙΣΗΣ» 

Στο οποίο αποστέλλονται από τα άλλα Κ.Ε.Π οι αιτή¬ 
σεις των πολιτών η διεκπεραίωση των οποίων εμπίπτει 
στις αρμοδιότητες του οικείου ΟΤΑ [Δήμος Πελασγίας] 
επίσης 

• Προωθεί τα αιτήματα στις αρμόδιες για την διεκ¬ 
περαίωση των υπηρεσίες. 

• Παρακολουθεί με την βοήθεια Η/Υ εφοδιασμένων με 
κατάλληλο λογισμικό πρόγραμμα τη διαδικασία διεκπε¬ 
ραίωσης και την τήρηση των νομίμων προθεσμιών. 

• Παραλαμβάνει το σχετικό έγγραφο και το αποστέλ¬ 
λει στα ΚΕΠ της αρχικής υποβολής της αίτησης. 

• Τηρεί τα σχετικά με τη διακίνηση των ανωτέρω 
αναφερόμενων αιτήσεων πολιτών στατιστικά στοιχεία, 
υποδέχεται και διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών δι¬ 
αδικασιών. 

3. Με κοινές αποφάσεις του Υπουργού ΕΣ.Δ.Δ & Α και 
του κατά περίπτωση αρμοδίου Υπουργού θα καθορι¬ 
στούν οι διοικητικές διαδικασίες που θα διεκπεραιώνο- 
νται μέσω των Κ.Ε.Π σύμφωνα με τα όσα προβλέπονται 
στην παρ. 1 του άρθρου 31 του ν. 3013/2002. 

Αρθρο 14 

Αρμοδιότητες Γραφείων Διοικητικής Υπηρεσίας 

1. Γραφείο Προσωπικού. 

Στην αρμοδιότητα του γραφείου αυτού ανήκουν: 

α) Η επιμέλεια της εφαρμογής των νόμων που αφο¬ 
ρούν στην εν γένει υπηρεσιακή κατάσταση των τακτι- 

κών υπαλλήλων του Δήμου και του με σχέση εργασί¬ 
ας ιδιωτικού δικαίου προσωπικού, δηλαδή διορισμοί, 
προσλήψεις, μονιμοποιήσεις, προαγωγές, τοποθετήσεις, 
μετατάξεις, κατατάξεις, μετακινήσεις, παροχή μισθολο- 
γικών κλιμακίων, επιδομάτων κλπ. χορηγήσεις αδειών 
απονομή ηθικών αμοιβών, πειθαρχικού ελέγχου, λύση 
υπαλληλικής σχέσης κλπ. 

β) Η τήρηση και συνεχής ενημέρωση των μητρώων 
και ατομικών φακέλων του προσωπικού εν γένει του 
Δήμου, τακτικού και επί συμβάσει Ι.Δ. 

γ) Η κατάρτιση των καταστάσεων του άρθρου 8 του 
ν. 1586/1986 του τακτικού προσωπικού που υπηρετεί στο 
Δήμο και η κοινοποίηση αντιγράφων τούτων, όπως ο 
νόμος ορίζει. 

δ) Η συγκέντρωση όλων των δικαιολογητικών που 
απαιτούνται για την απονομή σύνταξης και βοηθημάτων 
στο προσωπικό του Δήμου που αποχωρεί από την Υπη¬ 
ρεσία και η προώθησή τους, όπως ορίζουν οι σχετικές 
διατάξεις. 

ε) Η έκδοση πιστοποιητικών υπηρεσιακών μεταβολών 
ή άλλης φύσης εγγράφων που αφορούν στο προσωπικό 
που υπηρετεί ή υπηρέτησε στο Δήμο. 

στ) Η φροντίδα για την έγκαιρη σύνταξη από τους 
Προϊσταμένους των εκθέσεων αξιολόγησης του προσω¬ 
πικού, η συγκέντρωση και αρχειακή τακτοποίηση αυτών 
και η κοινοποίηση αποσπασμάτων στους υπαλλήλους 
που αφορούν. 

ζ) Η ενέργεια κάθε υπηρεσίας που έχει σχέση με το 
πάσης φύσεως προσωπικό του Δήμου. 

2. Γ ραφείο Δημοτικού Συμβουλίου και Δημαρχιακής 
Επιτροπής 

Στην αρμοδιότητα του γραφείου αυτού ανήκουν: 
α) Η συγκέντρωση όλης της αλληλογραφίας που απευ¬ 
θύνεται στο Δημοτικό Συμβούλιο και στη Δημαρχιακή 
Επιτροπή καθώς και των απαραιτήτων στοιχείων, ώστε 
οι φάκελοι των θεμάτων που εισάγονται στα συλλογικά 
αυτά όργανα για συζήτηση να είναι πλήρεις. 

β) Η κατάρτιση και εμπρόθεσμη κοινοποίηση της ημε¬ 
ρήσιας διάταξης των δύο ως άνω Σωμάτων, σύμφωνα 
με τις κείμενες διατάξεις. 

γ) Η τήρηση των πρακτικών των συνεδριάσεων και 
των δύο Σωμάτων, σύμφωνα με τις ισχύουσες κάθε 
φορά διατάξεις. 

δ) Η επιμέλεια της σύνταξης και καταχώρησης στα 
οικεία βιβλία των αποφάσεων που λαμβάνονται και της 
δημοσίευσής τους όπως ο νόμος ορίζει. Σε περίπτω¬ 
ση χρήσης μαγνητοφωνικής συσκευής μεριμνά για την 
απομαγνητοφώνηση των κειμένων και τη βιβλιοδέτηση 
των σχετικών φύλλων. Φροντίζει επίσης για την υπο¬ 
γραφή των πρακτικών από τα μέλη που μετείχαν στην 
συνεδρίαση. 

ε) Η εντός των νομίμων προθεσμιών υποβολή αντιγρά¬ 
φων των αποφάσεων στην αρμόδια για τον κατά νόμο 
έλεγχο Διοικητική Αρχή, δια της αρμόδιας υπηρεσίας 
του Δήμου. 

στ) Η κοινοποίηση των κατά νόμο κυρουμένων αποφά¬ 
σεων του Δ.Σ. και της Δ.Ε. στις αρμόδιες υπηρεσίες 
του Δήμου για την εκτέλεσή τους, 
ζ) Η επιμέλεια για την καταχώρηση στο οικείο βιβλίο 
των αποφάσεων που παίρνει ο Δήμαρχος και η κοινο¬ 
ποίηση αντιγράφων τούτων στις αρμόδιες υπηρεσίες 
και στους ενδιαφερομένους. 


η) Η συγκέντρωση στοιχείων και η σύνταξη των εγγρά¬ 
φων εισηγήσεως του Δημάρχου επί εισαγομένων στο 
δημοτικό συμβούλιο ή τη Δημαρχιακή Επιτροπή προς 
συζήτηση θεμάτων, όταν αυτό κρίνεται απαραίτητο. 

θ) Η διαβίβαση των υποθέσεων που παραπέμπονται 
στις διάφορες επιτροπές του Δ.Σ. και η παρακολούθησή 
τους μέχρι να ληφθεί οριστική απόφαση του Δ.Σ. 

ι) Η διεξαγωγή κάθε άλλης εργασίας που έχει σχέση 
με τις αρμοδιότητες και τη λειτουργία του δημοτικού 
συμβουλίου και της δημαρχιακής επιτροπής των επιτρο¬ 
πών του Δ.Σ και των Συμβουλίων των Διαμερισμάτων 
του Δήμου. 

3. Γ ραφείο προγραμματισμού - ανάπτυξης και του¬ 
ρισμού. 

Στην αρμοδιότητα του γραφείου αυτού ανήκουν: 
α) Προγραμματισμός της τοπικής ανάπτυξης και της 
δράσης του Δήμου. Συνεχής έρευνα και παρακολού¬ 
θηση των εξελίξεων στη περιοχή του Δήμου-Σύνταξη 
μεσοπρόθεσμων και ετήσιων προγραμμάτων του Δήμου- 
Διερεύνηση πηγών χρηματοδότησης και διατύπωσης 
προτάσεων για τη εξεύρεση πόρων υλοποίησης του 
προγράμματος του Δήμου. 

β) Προγράμματα ΕυρωπάίκήςΈνωσης. Ενημέρωση της 
Δημοτικής αρχής για τα προγράμματα της Ε.Ε που ενδι¬ 
αφέρουν το Δήμο-Κατάρτιση αιτήσεων συμμετοχής του 
Δήμου σε συγκεκριμένα προγράμματα παρακολούθηση 
και αξιολόγηση της υλοποίησής τους. 

γ) Συγκέντρωση και επεξεργασία στοιχείων που αφο¬ 
ρούν την υφισταμένη κατάσταση του τουρισμού του 
Δήμου - Εισήγηση και σχεδιασμός των προγραμμάτων 
παρέμβασης του Δήμου στον χώρο της παροχής του¬ 
ριστικών υπηρεσιών - Παρακολούθηση της υλοποίησης 
προγραμμάτων τουριστικής προβολής της περιοχής του 
Δήμου [πχ. παραγωγή τουριστικού υλικού και εκδόσεις 
πρακτικών οδηγιών για τους Ταξιδιώτες, συμμετοχή σε 
εκθέσεις τουρισμού, δημιουργία δικτύων επικοινωνίας 
και συνεργασίας με άλλες περιοχές εντός και εκτός 
της χώρας κλπ] - Συνεργασία και συντονισμός με τους 
αρμοδίους φορείς τουρισμού, ενώσεις ξενοδόχων κ.α 
επαγγελματικών φορέων καθώς και με κάθε φορέα ή 
άτομο που δραστηριοποιείται στον τουρισμό για την 
καταγραφή των προβλημάτων του τομέα και για την 
βελτίωση των παρεχομένων Υπηρεσιών. 

4. Γραφείο Δημοσίων Σχέσεων και πληροφόρησης 
κοινού. 

Στην αρμοδιότητα του γραφείου αυτού ανήκουν: 
α) Η μέριμνα για την οργάνωση της υποδοχής ξένων 
και απονομής ηθικών αμοιβών. 

β) Η επιμέλεια για την άρτια οργάνωση και τέλεση 
των προγραμματιζόμενων από το Δήμο εκδηλώσεων εν 
γένει. Εθνικού, Θρησκευτικού ή Τοπικού χαρακτήρα και 
για τη διακόσμηση, σημαιοστολισμό και φωταγώγηση 
της πόλης. 

γ) Η τέλεση από το Δήμο ή από άλλους φορείς με την 
συμμετοχή του Δήμου δεξιώσεων, εορτών, εκθέσεων, 
διαλέξεων και άλλων εκδηλώσεων που αφορούν στην 
πνευματική και πολιτιστική ανάπτυξη του τόπου και την 
ψυχαγωγία των κατοίκων. 

δ) Κάθε θέμα που έχει σχέση με τον αθλητισμό και 
την ανάπτυξη της αθλητικής ιδέας στην πόλη. 

ε) Κάθε θέμα που αφορά στην κοινωνική πρόνοια και 
αντίληψη, στην περίθαλψη ενδεών και στην ανάπτυξη 
του πνεύματος της εθελοντικής αιμοδοσίας. 

στ) Η μέριμνα για τη σωστή λειτουργία του Κέντρου 
Νεότητας, της βιβλιοθήκης του Δήμου (τήρηση και των 
βιβλίων βιβλιοθήκης) και κάθε θέμα που αφορά στην 
διαπαιδαγώγηση και ψυχαγωγία των νέων. 

ζ) Η τήρηση βιβλίου που περιλαμβάνει τις Αρχές του 
τόπου, τις Υπηρεσίες, Συλλόγους, Οργανώσεις, Σωματεία 
και λοιπά νομικά πρόσωπα που εδρεύουν στο Δήμο. 

η) Η μέριμνα για ενίσχυση και συντονισμό των συλλο¬ 
γικών και ατομικών δραστηριοτήτων που συμβάλλουν 
στην διάσωση και ανάπτυξη της πολιτιστικής παράδο¬ 
σης του τόπου, αλλά και στην πνευματική ανάπτυξη και 
ψυχαγωγία των κατοίκων. 

θ) Η επιμέλεια για την δημοσιότητα και προβολή της 
δραστηριότητας του Δήμου και κάθε άλλης εκδήλωσης, 
η έκδοση δελτίου πληροφοριών (εφόσον παρασχεθούν 
τα απαραίτητα μέσα) και η μέριμνα για ίδρυση και λει¬ 
τουργία δημοτικού ραδιοφωνικού σταθμού. 

ι) Η καλλιέργεια πνεύματος, συνεργασίας και εμπιστο¬ 
σύνης στις σχέσεις μεταξύ πολιτών και Δήμου. 

Η ακρόαση και εξυπηρέτηση των πολιτών και η παρο¬ 
χή σ’ αυτούς κάθε είδους πληροφοριών αναφορικά με 
θέματα που ανάγονται στη σφαίρα των αρμοδιοτήτων 
του Δήμου ή άλλων υπηρεσιών που διεκπεραιώνονται 
στα όρια του Δήμου. 

ια) Η γενικότερη εξυπηρέτηση των πολιτών που συνί- 
σταται στη μέριμνα παροχής σ’ αυτούς σύντομα, προφο¬ 
ρικών ή γραπτών σαφών πληροφοριών σχετικά με την 
πορεία της διεκπεραίωσης των υποθέσεών τους μετά 
από συνεργασία με τα αρμόδια τμήματα, ή γραφεία ή 
υπηρεσίες του Δήμου. 

ιβ) Κάθε ενέργεια που έχει σχέση με την ισότητα των 
δύο φύλων. 

5. Γραφείο Παιδείας, Νεολαίας - Πολιτιστικών και 
Αθλητικών Εκδηλώσεων. 

Στην αρμοδιότητα του γραφείου αυτού ανήκουν: 

α) Η ενασχόληση με θέματα σύστασης και λειτουργίας 
των Σχολικών Επιτροπών. 

β) Η παροχή γραμματειακής υποστήριξης στη Δημο¬ 
τική Επιτροπή Παιδείας. 

γ) Η συνεργασία με την Τεχνική Υπηρεσία του Δήμου 
με σκοπό την αντιμετώπιση προβλημάτων σχολικής 
στέγης. 

δ) Η συνεργασία με τους φορείς των διδασκόντων 
της πρωτοβάθμιας και δευτεροβάθμιας εκπαίδευσης 
και η από κοινού φροντίδα για την ομαλή λειτουργία 
των σχολείων. 

ε) Η παρακολούθηση γενικά των εκπαιδευτικών ζη¬ 
τημάτων και η υποβολή προτάσεων και εισηγήσεων 
στο Δημοτικό Συμβούλιο και στα αρμόδια όργανα της 
πολιτείας. 

στ) Ο σχεδιασμός και η υλοποίηση προγραμμάτων 
εκπαιδευτικού ή πολιτιστικού περιεχομένου για την 
νεολαία. 

ζ) Η επεξεργασία προτάσεων δημιουργίας θεσμών 
για την νεολαία. 

η) Ο σχεδιασμός προγραμμάτων εσωτερικών ή διε¬ 
θνών ανταλλαγών νέων. 

θ) Ο προγραμματισμός και διοργάνωση πολιτιστικών 
εκδηλώσεων και 

ι) Η υποστήριξη των δραστηριοτήτων των πολιτιστι¬ 
κών φορέων και η συνεργασία μαζί τους για την από 
κοινού πραγματοποίηση διαφόρων εκδηλώσεων. 

κ) Καταγραφή αθλητικών αναγκών σε συνεργασία με 


τους φορείς και τους ειδικούς επιστήμονες - καταγρα¬ 
φή αξιολόγηση των υπαρχόντων αθλητικών χώρων και 
εγκαταστάσεων μέριμνα για την καλή λειτουργία και τη 
βελτίωση της αθλητικής υποδομής [χώροι-γυμναστές-όρ- 
γανα) - Οργάνωση λειτουργίας προγραμμάτων Μαζικού 
Αθλητισμού -Επικοινωνία με ομοσπονδίες, ομίλους και 
γενικότερα με φορείς που σχετίζονται με τον αθλητισμό- 
διοργάνωση και υποστήριξη αθλητικών εκδηλώσεων. 

6. Γ ραφείο Διοικητικής Υποστήριξης Νομικών Προσώ¬ 
πων Δημοσίου Δικαίου. 

Στην αρμοδιότητα του γραφείου αυτού ανήκουν: 
α) Υποστήριξη στη ίδρυση και λειτουργία των Νομικών 
Προσώπων Δημοσίου Δικαίου [Ν.Π.Δ.Δ] του Δήμου. 

β) Εκτέλεση των λειτουργιών διοικητικής [τήρηση αρ¬ 
χείων, γραμματειακή υποστήριξη πρακτικά συνεδριάσε¬ 
ων, ενημέρωση Δημάρχου και Δημοτικού Συμβουλίου 
κλπ] που είναι αναγκαίες για τη λειτουργία των Ν.Π.ΔΔ. 
του Δήμου. Συνεργασία με τις διοικήσεις και τις υπη¬ 
ρεσίες του Δήμου και το Οικονομικό Τμήμα για θέματα 
οικονομικής διαχείρισης των Ν.Π.Δ.Δ. συμπεριλαμβανο¬ 
μένων και όλων των σχετικών γραμματειακών εργασιών 
που προβλέπονται από τις κείμενες διατάξεις. 

7. Γραφείο μητρώου, στρατολογίας, στατιστικής και 
ληξιαρχείου. 

Στην αρμοδιότητα του γραφείου αυτού ανήκουν: 
α) Η τήρηση των γενικών Μητρώων δημοτών (ενιαίο 
δημοτολόγιο) και η ενημέρωση αυτών ως προς τις με¬ 
ταβολές (διαγραφές, διορθώσεις, εγγραφές, μεταφορές 
κλπ.) καθώς και των λοιπών βοηθητικών βιβλίων (ευρε¬ 
τήριο, βιβλίο πληθυσμού, μητρώο θηλέων κλπ.). 

β) Η επιμέλεια για την έκδοση των απαιτουμένων πρά¬ 
ξεων του Δημάρχου, αναφορικά με τις μεταβολές στο 
Δημοτολόγιο της αποστολής τούτων για τον κατά νόμο 
έλεγχο και της κοινοποίησής τους αρμοδίως. 

γ) Η τήρηση του αρχείου και η ευρετηρίαση των εκ- 
διδομένων πράξεων του Δημάρχου και των έπ’ αυτών 
ομοίων της διοικητικής αρχής. 

δ) Η τήρηση και ενημέρωση των οικογενειακών φακέ¬ 
λων από τα δημοτολόγια των τέως κοινοτήτων [δημο¬ 
τικών διαμερισμάτων] και η ευρετηρίαση αυτών κατά 
α/α οικογενειακής μερίδας. 

ε) Η επιμέλεια της έκδοσης πιστοποιητικών προσωπι¬ 
κής και οικογενειακής κατάστασης των δημοτών και η 
τήρηση του αρχείου των εκδιδομένων πιστοποιητικών. 

στ) Η επιμέλεια της τήρησης, φύλαξης και αναθεώρη¬ 
σης των καταλόγων εκλογικών βιβλιαρίων, η παραλαβή 
των δικαιολογητικών εγγραφής ο ’αυτούς και η διαβίβα¬ 
σή τους στη αρμοδίως μέσα στις νόμιμες προθεσμίες 
και η διεξαγωγή σε συνεργασία με το Τμήμα Διοίκησης 
κάθε εργασίας που ανατίθεται στο Δήμο για την διε¬ 
ξαγωγή εκλογών εν γένει. 

ζ) Η επιμέλεια της τήρησης των μητρώων αρρένων του 
Δήμου, της ενημέρωσης και φύλαξης αυτών, της ενέρ¬ 
γειας των σχετικών εγγράφων, διαγραφών και κάθε άλ¬ 
λης μεταβολής σ’ αυτά, σύμφωνα με την ισχύουσα κάθε 
φορά νομοθεσία, η φροντίδα για την συγκέντρωση των 
απαραιτήτων στοιχείων και την κατάρτιση του ετήσιου 
μητρώου αρρένων καθώς και η έκδοση πιστοποιητικών 
από τα μητρώα αρρένων με αίτηση των ενδιαφερομέ¬ 
νων ή κάθε Δημόσιας Αρχής κλπ. 

η) Η επιμέλεια της σύνταξης των στρατολογικών πινά¬ 
κων των στρατευσίμων με βάση τις κείμενες διατάξεις 
και η ενέργεια την εξακρίβωση των εκάστοτε αναζητου- 

μενών στρατευσίμων που είναι γραμμένοι στα μητρώα 
αρρένων του Δήμου. 

θ) Η επιμέλεια της τήρησης του μητρώου υποζυγίων 
και οχημάτων, της έκδοσης πιστοποιητικών κυριότη¬ 
τας αυτών και της απογραφής αυτών, σύμφωνα με τις 
ισχύουσες διατάξεις. 

ι) Κάθε εργασία που έχει σχέση με την έκδοση αδειών 
τέλεσης πολιτικών γάμων, η μέριμνα για την προετοι¬ 
μασία της αίθουσας και η τακτοποίηση των λοιπών 
λεπτομερειών για τους πολιτικούς γόμους που τελού¬ 
νται στο Δημαρχείο, καθώς και η τήρηση των σχετικών 
βιβλίων. 

ια) Η διεξαγωγή κάθε εργασίας σχετικής με τις μετα- 
βιβασθείσες στους ΟΤΑ αρμοδιότητες για τα σχολεία 
στοιχειώδους και μέσης εκπαίδευσης (συγκρότηση-λει- 
τουργία Δημοτικής Επιτροπής Παιδείας και Σχολικών 
Επιτροπών τήρηση πρακτικών συνεδριάσεων Δημοτικής 
Επιτροπής Παιδείας κλπ.). 

ιβ) Η διεξαγωγή κάθε εργασίας που αφορά στα Δη¬ 
μοτολόγια, Μητρώα Αρρένων σε θέματα Στρατολογίας 
και Στατιστικής πληθυσμού κλπ. 

ιγ) Η τήρηση των Ληξιαρχικών βιβλίων (γεννήσεων, 
γάμων, θανάτων, εκθέσεων) και η καταχώρηση σ’ αυτά 
των σχετικών ληξιαρχικών γεγονότων. 

ιδ) Η τήρηση των βοηθητικών βιβλίων του Ληξιαρ¬ 
χείου (Πρωτόκολλο, ευρετήριο κλπ.) και των φακέλων 
και υποφακέλων ληξιαρχικών γεγονότων, δικαστικών 
αποφάσεων, αδειών Εισαγγελικής Αρχής ή Ειρηνοδί¬ 
κη, εκθέσεων επιθεώρησης πιστοποιητικών ιερέων και 
γιατρών κλπ. 

ιε) Η έκδοση αντιγράφων, αποσπασμάτων και βεβαιώ¬ 
σεων από τα Ληξιαρχικά βιβλία, ως και αντιγράφων των 
δικαιολογητικών σύνταξης των πράξεων που υπάρχουν 
στο αρχείο. 

ιστ) Η καταχώρηση στα βιβλία κάθε μεταβολής που 
επέρχεται στις ληξιαρχικές πράξεις, βάσει δικαστικών 
αποφάσεων, ή αποφάσεων Νομάρχη και εντολών Ει- 
σαγγελικής Αρχής ή Ειρηνοδίκη. 

ιζ) Η επιμέλεια της αποστολής αντιγράφων ή αποσπα¬ 
σμάτων των συντασσομένων πράξεων, μέσα στη νόμι¬ 
μη προθεσμία στους Δήμους και Κοινότητες και άλλες 
υπηρεσίες, όπως ο νόμος ορίζει, για την ενημέρωση των 
οικείων Μ. Αρρένων και Δημοτολογίων. 

ιη) Η επιμέλεια της σύνταξης και υποβολής των υπό 
του νόμου οριζομένων στατιστικών και λοιπών στοιχεί¬ 
ων στη Στατιστική Υπηρεσία. 

ιθ) Η διεξαγωγή όλης της γραφικής υπηρεσίας της 
σχετιζόμενης με το Ληξιαρχείο. 

κ) Η επιμέλεια της έκδοσης αντιγράφων ή φωτοαντι¬ 
γράφων ληξιαρχικών πράξεων άλλων ληξιαρχείων, από 
τα υπάρχοντα κυρωμένα αντίγραφα στο αρχείο του 
Δήμου και η επικύρωση αυτών. 

κα) Στο γραφείο αυτό ανατίθεται και η επικύρωση 
φωτοαντιγράφων διαφόρων εγγράφων ενδιαφερομέ¬ 
νων πολιτών από τα πρωτότυπα ή κυρωμένα ακριβή 
αντίγραφα που έχουν στα χέρια τους. 

8. Γραφείο πρωτοκόλλου, δακτυλογράφησης, διεκπε¬ 
ραίωσης και αρχείου. 

α) Η επιμέλεια της αυθημερόν πρωτοκόλλησης, ευρε- 
τηρίασης και συσχέτισης όλης της εισερχόμενης αλλη¬ 
λογραφίας και της αμέσου διανομής αυτής στα αρμόδια 
τμήματα και γραφεία για ενέργεια κατ’ υπόδειξη του 
προϊσταμένου μετά από σχετικό χαρακτηρισμό. 


β) Η τήρηση και φύλαξη του γενικού αρχείου του Δή¬ 
μου και η επιμέλεια για την εκκαθάριση και καταστροφή 
αυτών που κρίνονται άχρηστα. 

γ) Η επιμέλεια της γρήγορης διεκπεραίωσης και ταχυ¬ 
δρόμησης των εξερχόμενων εγγράφων του Δήμου. 

δ) Η επιμέλεια της δακτυλογράφησης και παραβολής 
όλης της αλληλογραφίας του Δήμου γενικά. 

ε) Η μέριμνα για την τοιχοκόλληση και κοινοποίηση 
των διακηρύξεων και λοιπών ανακοινώσεων και κοινο¬ 
ποιήσεων του Δήμου, καθώς και διαφόρων άλλων αρχών 
και υπηρεσιών. 

στ) Η ταξινόμηση στο αρχείο των εγγράφων των 
οποίων έληξε κάθε ενέργεια και η παρακολούθηση 
του φακέλου αναμενόμενων απαντήσεων ή ενεργειών, 
υπενθυμίζοντας στα αρμόδια γραφεία τις τυχόν καθυ¬ 
στερήσεις ενεργειών. 

ζ) Η τήρηση και φύλαξη των βιβλίων πρωτοκόλλου, 
διεκπεραίωσης και γραφικής ύλης, τη διανομή της οποί¬ 
ας στα διάφορα γραφεία και υπηρεσίες του Δήμου επι¬ 
μελείται. 

η) Η φύλαξη των σφραγίδων του Δήμου, 
θ) Η χορήγηση στους ενδιαφερομένους εντύπων αι¬ 
τήσεων απευθυνόμενων προς το Δήμο για χορήγηση 
πιστοποιητικών κλπ. 

ι) Η διεξαγωγή κάθε εργασίας που ανατίθεται στο 
γραφείο αυτό από τον Προϊστάμενο. 

9. Γ ραφείο μηχανοργάνωσης - ανάπτυξης ανθρώπινου 
δυναμικού - πληροφορική. 

α) Υποστήριξη του Δήμου και των θυγατρικών φορέ¬ 
ων του σε θέματα βελτίωσης της οργάνωσης και των 
διαδικασιών Διοίκησης και Λειτουργίας. 

β) Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των Αιρετών οργάνων. 

γ) Φροντίδα για την εγκατάσταση, βελτίωση και σω¬ 
στή λειτουργία του μηχανογραφικού εξοπλισμού του 
Δήμου καθώς και την εποπτεία της συντήρησης των 
εφαρμογών και της προμήθειας ανταλλακτικών των 
Η/Υ. 

Άρθρο 15 

Αρμοδιότητες Γ ραφείων Οικονομικής Υπηρεσίας 
1. Γ ραφείο Δημοτικών Προσόδων, Περιουσίας και Δι¬ 
αχείρισης Υλικού. 

Στην αρμοδιότητα του γραφείου αυτού ανήκουν: 
α) Η επιμέλεια της βεβαίωσης και έγκαιρης αποστο¬ 
λής στο δημοτικό ταμείο των βεβαιωτικών καταλόγων 
φόρων, τελών, δικαιωμάτων και άλλων δημοτικών προ¬ 
σόδων γενικά και η παρακολούθηση της εισπρακτορικής 
κίνησης του ταμείου. 

β) Η τήρηση και ενημέρωση του κτηματολογίου όλων 
των δημοτικών κτημάτων γενικά, καθώς και η ενέργεια 
κάθε εργασίας που σχετίζεται με την κτηματική περι¬ 
ουσία του Δήμου και την προστασία και αξιοποίηση 
αυτής. 

γ) Η δημιουργία για κάθε ακίνητο του Δήμου ξεχωρι¬ 
στού φακέλου στον οποίο να περιλαμβάνονται όλα τα 
στοιχεία που θεμελιώνουν τα επί του ακινήτου δικαιώ¬ 
ματα κυριότητας, νομής και κατοχής του Δήμου και η 
φύλαξη αυτών. 

δ) Η μέριμνα για την έγκαιρη εκμίσθωση των δημοτι¬ 
κών κτημάτων και προσόδων του Δήμου και η κατάρτιση 
των σχεδίων των σχετικών διακηρύξεων των δημοπρα- 

σιών, καθώς και όλες οι σχετικές ενέργειες διεξαγωγής 
και κατακύρωση αυτών. 

ε) Η επιμέλεια της κατάρτισης και έγκαιρης υπογρα¬ 
φής των μισθωτηρίων συμβολαίων και της επίβλεψης 
για την ακριβή τήρηση και εκτέλεση των όρων αυτών 
από τους υπόχρεους μισθωτές. 

στ) Η συγκέντρωση των τριπλότυπων αποδεικτικών 
παραλαβής εισπρακτέων εσόδων και η καταχώρηση αυ¬ 
τών στα υπό του νόμου προβλεπόμενα ειδικά βιβλία. 

ζ) Η παρακολούθηση των υπό της ΔΕΗ ενεργούμενων 
εισπράξεων, τελών καθαριότητας και φωτισμού - ΤΑΠ 
και της έγκαιρης απόδοσης αυτών στο ταμείο του Δή¬ 
μου και η έκδοση των σχετικών βεβαιώσεων. 

η) Ο έλεγχος των τηρουμένων πρωτοτύπων στοιχείων 
του οίκοθεν βεβαιωμένων και εισπραττομένων εσόδων 
σε αντιπαραβολή με τα υπό του Ταμείου αποστελλόμε- 
να αποδεικτικά τριπλοτύπων βεβαίωσης και η ανακοί¬ 
νωση στο Ταμείο τυχόν διαπιστούμενες διαφορές. 

θ) Η επιμέλεια για την έκδοση αδειών σύνδεσης πα¬ 
ροχών ύδρευσης ή ατομικών αποχετευτικών δικτύων 
με τα αντίστοιχα κεντρικά δίκτυα του Δήμου, καθώς 
και άλλη άδεια χρήσης έργων, υπηρεσιών ή ακινήτων 
του Δήμου, με βάση την κείμενη νομοθεσία και των 
αντίστοιχων κανονιστικών διατάξεων που θεσπίζει το 
δημοτικό συμβούλιο. 

ι) Η παρακολούθηση της κίνησης των δημοτικών νε¬ 
κροταφείων, η μέριμνα για τη βεβαίωση και είσπραξη 
των αμέσου καταβολής δικαιωμάτων, αυτών και η τή¬ 
ρηση του υπό του νόμου και του ειδικού κανονισμού 
λειτουργίας. 

ια) Η παρακολούθηση της κίνησης των δημοτικών 
σφαγείων και η ενέργεια κάθε εργασίας σχετικά με 
την βεβαίωση και είσπραξη των δικαιωμάτων χρήσης 
αυτών, στην περίπτωση που το δικαίωμα αυτό δεν ήθελε 
εκμισθωθεί. 

ιβ) Η παρακολούθηση κάθε πηγής εσόδου του Δήμου 
και η ενέργεια των απαραιτήτων διαδικασιών για την 
κατά νόμο επιβολή βεβαίωση και είσπραξη αυτού. 

ιγ) Η μελέτη και εισήγηση μέτρων βελτίωσης και αύ¬ 
ξησης των εσόδων του Δήμου, με βάση τις κείμενες 
διατάξεις, καθώς και η σύνταξη των σχεδίων των ειδικών 
κανονισμών βεβαίωσης και είσπραξης των εσόδων. 

ιδ) Η επιμέλεια της σύνταξης και έγκαιρης κοινοποίη¬ 
σης αποσπασμάτων των βεβαιωτικών καταλόγων στους 
οφειλέτες. 

ιε) Η επιμέλεια της έκδοσης καταλογιστικών αποφά¬ 
σεων για παρουσιαζόμενα ελλείμματα γενικά και της 
βεβαίωσης ως δημοτικού εσόδου, χρεών που προέρ¬ 
χονται από απώλεια ή βλάβη υλικού, με υπαιτιότητα 
υπολόγων. 

ιστ) Η τήρηση και ενημέρωση όλων των υπό του νόμου 
προβλεπομένων βιβλίων εσόδων και περιουσίας, καθώς 
και των ατομικών φακέλων των φορολογουμένων μαζί 
με τις σχετικές καρτέλες, τελών ύδρευσης, φωτιζόμενης 
επιφάνειας ακινήτων και άλλων εσόδων. 

ιζ) Η παρακολούθηση των νόμων, διαταγμάτων και 
εγκυκλίων που αναφέρονται σε θέματα δημοτικών προ¬ 
σόδων. 

ιη) Η επιμέλεια της παραλαβής και προώθησης των 
προσφυγών που απευθύνουν δια του Δήμου στα Διοι¬ 
κητικά Δικαστήρια οι φορολογούμενοι κατά εγγραφών 
τους στους βεβαιωτικούς καταλόγους του αυτού, καθώς 
και κάθε ενέργεια για τον συμβιβαστικό διακανονισμό 


της διαφοράς με απόφαση του δημοτικού συμβουλίου, 
όπως ο νόμος ορίζει. 

ιθ) Η παρακολούθηση των υπό του Δημοσίου συ- 
νεισπραττομένων δημοτικών φόρων και της έγκαιρης 
απόδοσής τους, καθώς και των προστίμων του Κώδικα 
Οδικής Κυκλοφορίας. 

ιη) Η παρακολούθηση της γεωργικής παραγωγής γε¬ 
νικά και ειδικότερα κάθε εργασίας που ανατίθεται στο 
Δήμο αναφορικά με την έκδοση αδειών καλλιέργειας 
και κατοχής καπνού, αδειών σιγαροχάρτου κλπ., καθώς 
και η συγκέντρωση στοιχείων για τη συμπλήρωση των 
σχετικών δελτίων γεωργικής παραγωγής κλπ. της Στα¬ 
τιστικής Υπηρεσίας. 

κα) Η τήρηση βιβλίων στα οποία θα καταχωρούνται 
στοιχεία των κατόχων γεωργικών μηχανημάτων καθώς 
και αυτών που χρησιμοποιούν μη φωτιζόμενες αποθήκες 
και άλλους με στεγασμένους χώρους για εμπορικούς 
σκοπούς, για να είναι ευχερής η σε βάρος τους βεβαί¬ 
ωση αντίστοιχων τελών καθαριότητας και φωτισμού. 

κβ) Η εκτέλεση κάθε προπαρασκευαστικής εργασίας 
που αφορά στη διαγραφή βεβαιωθέντων εσόδων, λόγω 
προφανούς σφάλματος ως προς τη φορολογητέα ύλη ή 
για άλλους νόμιμους λόγους, καθώς και στην επιστροφή 
αχρεωστήτως εισπραχθέντων. 

κγ) Κάθε ενέργεια σχετικά με την εισαγωγή, διαφύ¬ 
λαξη και διακίνηση του προμηθευόμενου παντός είδους 
υλικού για τις ανάγκες του Δήμου. 

κδ) Η επιμέλεια της συγκέντρωσης καταγραφής και 
διαφύλαξης αχρήστου υλικού του Δήμου και η εισήγηση 
και ενέργεια των διαδικασιών εκποίησής του. 

κε) Η τήρηση των σχετικών βιβλίων αποθήκης και υλι¬ 
κού και η ενημέρωση αυτών για κάθε εισαγωγή, διάθεση 
ή εκποίηση υλικού. 

κστ) Η παραλαβή και φύλαξη του αναλώσιμου υλικού 
του Δήμου, το οποίο διαθέτει στις αρμόδιες υπηρεσί¬ 
ες, βάσει εντολών του Δημάρχου ή του Διευθυντή του 
Δήμου. 

κζ) Η εισήγηση για την καταστροφή του άχρηστου και 
μη εκποιήσιμου υλικού του Δήμου. 

κη) Η ενέργεια κάθε εργασίας που ανατίθεται στο 
γραφείο αυτό από το Δήμαρχο ή το Διευθυντή του 
Δήμου. 

κθ) Γραφείο αδειών καταστημάτων υγειονομικού εν¬ 
διαφέροντος. 

α) Η φροντίδα για την παραλαβή των αιτήσεων και 
των δικαιολογητικών που απαιτούνται κατά περίπτωση, 
η διεξαγωγή ελέγχου έπ’ αυτών η εν συνεχεία ενημέ¬ 
ρωση της Δημοτικής Αρχής για επιτόπια αυτοψία και 
εισήγηση στο Δημοτικό Συμβούλιο για την έκδοση της 
άδειας. 

β) Μετά τη λήψη της απόφασης του Δημοτικού Συμ¬ 
βουλίου μεριμνά για την έκδοση της αδείας, για την 
χορήγησή της στον δικαιούχο αλλά και για την κοινο¬ 
ποίησή της στις συναρμόδιες υπηρεσίες. 

γ] Φροντίζει και επιμελείται του αρχείου των εκδιδο- 
μένων αδειών, παρακολουθεί τις προθεσμίες και ημε¬ 
ρομηνίες λήξεως και εισηγείται στη Δημοτική Αρχή τις 
τυχόν ενέργειες για ανάκληση - ανανέωση επανέκδοση 
κλπ. 

2. Γραφείο Λογιστηρίου και Προμηθειών. 

Στην αρμοδιότητα του γραφείου αυτού ανήκει κατ' 
αρχήν η εφαρμογή και η θέση σε λειτουργία του διπλο¬ 
γραφικού συστήματος και: 

α) Η κατάρτιση του προϋπολογισμού των εσόδων 
και εξόδων του Δήμου και της έπ’ αυτού έκθεσης της 
Δημαρχιακής Επιτροπής, καθώς και η μέριμνα για την 
έγκαιρη υποβολή του στη Περιφέρεια για έλεγχο. 

β) Η εποπτεία και παρακολούθηση γενικά της πορείας 
της εκτέλεσης του προϋπολογισμού, η εισήγηση για τις 
αναγκαίες αυξομειώσεις των διαφόρων κονδυλίων και η 
παρακολούθηση του αποθεματικού κεφαλαίου. 

γ) Η μελέτη και εισήγηση μέτρων βελτίωσης των 
οικονομικών του Δήμου και περιστολής των άσκοπων 
δαπανών. 

δ) Η σύνταξη των μισθοδοτικών καταστάσεων απο¬ 
δοχών του τακτικού, του επί συμβάσει Ι.Δ. αορίστου ή 
ορισμένου χρόνου προσωπικού του Δήμου, των πρόσκαι¬ 
ρα απασχολουμένων κλπ. και έκδοση των χρηματικών 
ενταλμάτων γενικά, στα οποία μεριμνά να επισυνά¬ 
πτονται τα από το νόμο και των σχετικών υπουργικών 
αποφάσεων, εγκυκλίων και αποφάσεων του Ελεγκτικού 
Συνεδρίου κατά περίπτωση οριζόμενα δικαιολογητικά, 
κανονικά συνταγμένα και υπογεγραμμένα. 

ε) Η τήρηση των προβλεπομένων από τις σχετικές 
διατάξεις λογιστικών βιβλίων (ημερολόγιο, καθολικό 
εξόδων, εκδιδομένων και παραδιδομένων χρηματικών 
ενταλμάτων πληρωμής, ανειλημμένων υποχρεώσεων 
κλπ.). 

στ) Η τήρηση φακέλων δαπανών κατά Κωδικό Αριθμό, 
στους οποίους τοποθετούνται τα στελέχη των εκδι- 
δομένων χρηματικών ενταλμάτων με αντίγραφα των 
σχετικών δικαιολογητικών και λοιπών παραστατικών 
στοιχείων κάθε δαπάνης. 

ζ) Ο έλεγχος των απολογιστικών πινάκων που καταρ¬ 
τίζει ο ταμίας του Δήμου και η προώθηση των διαδικα¬ 
σιών προελέγχου και έγκρισης του απολογισμού από 
τα αρμόδια συλλογικά όργανα του Δήμου, καθώς και η 
μέριμνα για την έγκαιρη υποβολή των απολογιστικών 
στοιχείων κάθε χρήσης στο Ελεγκτικό Συνέδριο. 

η) Η μέριμνα για την έγκαιρη αγορά των ενσήμων για 
τους εργαζομένους στο Δήμο οι οποίοι είναι ασφαλι¬ 
σμένοι στο ΙΚΑ καθώς και η τήρηση και ενημέρωση των 
σχετικών βιβλίων (μισθολόγιο-αγοράς ενσήμων κλπ.). 

θ) Η παρακολούθηση της κανονικής ασφάλισης των 
οχημάτων του Δήμου και η τήρηση σχετικού φακέλου 
για κάθε όχημα. Η τήρηση και υποχρέωση των απα¬ 
ραιτήτων βιβλίων κίνησης, επισκευών και προμήθειας 
ανταλλακτικών των οχημάτων του Δήμου καθώς και η 
έκδοση των σχετικών εντολών κίνησης αυτών. 

Η τήρηση βιβλίου καυσίμων και η παρακολούθηση 
διάθεσης αυτών στα διάφορα οχήματα του Δήμου. 

ι) Η τήρηση και τακτική ενημέρωση ειδικού μητρώου 
μισθολογίου για το απασχολούμενο στο Δήμο προ¬ 
σωπικό για αντιμετώπιση πρόσκαιρων και επειγουσών 
αναγκών, έργων με αυτεπιστασία κλπ. και η χορήγηση 
απ “αυτό τυχόν ζητουμένων βεβαιώσεων για το χρόνο 
απασχόλησης και την εργασιακή σχέση. 

ια) Η διαχείριση όλων των πιστώσεων του προϋπολο¬ 
γισμού πλην έργων και η εκκαθάριση όλων των δαπανών 
του Δήμου. 

ιβ) Η σύνταξη των όρων διακήρυξης και υποχρεώσε¬ 
ων για κάθε προμήθεια που θέλει να κάνει ο Δήμος με 
τακτικό ή πρόχειρο διαγωνισμό, εκτός από εκείνες που 
προορίζονται για εκτέλεση δημοτικών έργων. 

ιγ) Η διενέργεια των τακτικών και πρόχειρων διαγωνι¬ 
σμών και η μέριμνα για την προμήθεια από το Δήμο απ’ 


ευθείας (χωρίς διαγωνισμό) κάθε είδους υλικών, καθώς 
και η παρακολούθηση της κανονικής εκτέλεσης κάθε 
προμήθειας που δεν αφορά έργα. 

ιδ) Η σύντα ξη και η μέριμνα υπογραφής από την 
αρμόδια επιτροπή των πρωτοκόλλων και λοιπών γενικά 
δικαιολογητικών παραλαβής των διαφόρων υλικών. 

ιε) Η συγκέντρωση στατιστικών πληροφοριών και 
στοιχείων χρησίμων για τις προβλέψεις του προϋπο¬ 
λογισμού και αναφερομένων γενικά σε οικονομικά ζη¬ 
τήματα του Δήμου. 

ιστ) Η μελέτη και εφαρμογή των νόμων, διαταγμάτων, 
αποφάσεων και εγκυκλίων αναφορικά με την οικονομική 
διοίκηση και διαχείριση των Ο.Τ.Α. 

ιζ) Η ενέργεια κάθε άλλης εργασίας που ανατίθεται σ’ 
αυτό από το Δήμαρχο ή τον Προϊστάμενο του Δήμου. 

3. Γραφείο Δημοτικού Ταμείου. 

Στην αρμοδιότητα του ειδικού ταμείου του Δήμου, 
το οποίο τελεί υπό την άμεση εποπτεία των αρμοδίων 
οργάνων του Δήμου και διεξάγει την ταμειακή υπηρεσία 
του Δήμου και των ΝΠΔΔ αυτού με προσωπική ευθύ¬ 
νη του ταμία και των εισπρακτορικών οργάνων, στους 
οποίους με απόφαση του Δημάρχου ανατίθενται τα 
καθήκοντα αυτά, ανήκουν: 

α) Η ενέργεια της ταμειακής υπηρεσίας, σύμφωνα με 
όσα ορίζουν οι σχετικές διατάξεις του ΔΚΚ του ισχύο- 
ντος Διατάγματος «περί οικονομικής διοικήσεως και λο¬ 
γιστικού των Δήμων και Κοινοτήτων» και άλλων νόμων, 
διαταγμάτων, αποφάσεων, γεν. διαταγών και εγκυκλίων 
των αρμοδίων Υπουργείων. 

β) Η επιμέλεια με προσωπική ευθύνη και διεύθυνση 
του δημοτικού ταμία και σύμφωνα πάντοτε με τις σχε¬ 
τικές διατάξεις νόμων, διαταγμάτων κλπ. κανονικής και 
έγκαιρης είσπραξης των δημοτικών εσόδων, των οποίων 
η βεβαίωση και είσπραξη έχει ανατεθεί στο Δήμο. 

γ) Η εποπτεία όλων των οργάνων που είναι εντε¬ 
ταλμένα για την είσπραξη των δημοτικών εσόδων και 
ο τακτικός έλεγχος της διαχείρισης αυτών, σύμφωνα 
με τους ορισμούς των Νόμων για την είσπραξη των 
δημοσίων εσόδων. 

δ) Η ευθύνη για τον έλεγχο και τη διαφύλαξη των 
τίτλων των εισπρακτέων εσόδων του Δήμου και τη μέσα 
στις νόμιμες προθεσμίες έκδοση των τριπλοτύπων απο¬ 
δεικτικών παραλαβής εισπρακτέων και την αποστολή 
των παραρτημάτων αυτών στην υπηρεσία που έχει δώ¬ 
σει την εντολή βεβαίωσης των εσόδων. 

ε) Η επιμέλεια της τήρησης και διαφύλαξης, με προ¬ 
σωπική ευθύνη του ταμία, του ταμείου, των βιβλίων και 
γενικά όλων των τίτλων. 

στ) Η ευθύνη για την έγκαιρη λήψη και άσκηση όλων 
των επιτρεπομένων από τους νόμους περί είσπραξης 
των δημοσίων εσόδων αναγκαστικών μέτρων κατά των 
οφειλετών του Δήμου, καθώς και για κάθε μέτρα πε¬ 
ριφρούρησης των συμφερόντων του Δήμου. Γ ια κάθε 
σχετική παράλειψη ή αμέλεια ευθύνεται στο ακέραιο ο 
δημοτικός ταμίας. 

ζ) Η ευθύνη για την παραλαβή, φύλαξη και τήρηση 
των διαφόρων παρακαταθηκών και εγγυήσεων. Είναι ο 
δημοτικός ταμίας θεματοφύλακας όλης της σε μετρητά, 
χρεόγραφα και οποιοσδήποτε κινητής αξίας περιουσίας 
του Δήμου. 

η) Η ευθύνη για την είσπραξη κατά την ενέργεια των 
πληρωμών των υπέρ τρίτων κρατήσεων που προβλέπο- 

νται από τις οικείες διατάξεις, καθώς και για την έγκαιρη 
κατάθεση αυτών στα οικεία ταμεία. 

θ) Η παραλαβή των χρηματικών ενταλμάτων πληρω¬ 
μής που εκδίδει το Λογιστήριο του Δήμου και η ενέργεια 
με προσωπική του ευθύνη, του ελέγχου και της εξόφλη¬ 
σης αυτών, σύμφωνα με τις σχετικές διατάξεις μέσα στα 
όρια των εγκεκριμένων νόμιμα πιστώσεων, ευθυνόμενος 
για τις καθ’ υπέρβαση του προϋπολογισμού γενόμενες 
τυχόν πληρωμές. 

ι) Η παρακολούθηση της ακριβούς εκτέλεσης των μι¬ 
σθωτικών συμβάσεων του Δήμου. 

ια) Η ευθύνη για την κανονική τήρηση των λογιστικών 
και διαχειριστικών βιβλίων, υποχρεωτικών και βοηθητι¬ 
κών, όπως αυτά καθορίζονται από τα άρθρα 63 και 70 
του από 17.5.1979 β.δ/τος και από το άρθρο 6 του 542/65 
β.δ. «περί των τηρητέων υπό των Δήμων και Κοινοτήτων 
βιβλίων και του τύπου αυτών». 

ιβ) Η ευθύνη για την εξασφάλιση, όπως ο νόμος ορίζει, 
των απαραιτήτων χρηματικών κονδυλίων για την απρό¬ 
σκοπτη μισθοδοσία του προσωπικού του Δήμου. 

ιγ) Στην ευθύνη του ταμία ανάγεται επίσης η σύμφωνα 
με τις σχετικές διατάξεις κατάρτιση και υποβολή αρμο- 
δίως μηνιαίως ή τριμηνιαίων και ετησίων λογαριασμών 
της διαχείρισης των εσόδων και εξόδων του Δήμου και 
των ΝΠΔΔ αυτού και η συγκέντρωση και υποβολή μέσα 
στις τακτές προθεσμίες των απολογιστικών στοιχείων 
στο Δήμαρχο για τα περαιτέρω. 

ιδ) Η διεξαγωγή της αλληλογραφίας που αφορά στην 
υπηρεσία του Ειδικού Ταμείου του Δήμου. 

Άρθρο 16 

Αρμοδιότητες Τμήματος Τεχνικής Υπηρεσίας 

Στην αρμοδιότητα του Προϊσταμένου Τμήματος Τεχνι¬ 
κών Υπηρεσιών του Δήμου εκτός από τις κατά το άρθρο 
11 γενικότερες αρμοδιότητες, ανήκουν τα ακόλουθα: 

1. Η φροντίδα για την καλή λειτουργία και τη συντή¬ 
ρηση όλων των δημοτικών έργων και εγκαταστάσεων 
(ύδρευσης, αποχέτευσης, οδοποιίας, κήπων, αλσών, παι¬ 
δικών χαρών, σφαγείων, νεκροταφείων, καθαριότητας, 
φωτισμού, δημοτικών χώρων κλπ.). 

2. Η συγκέντρωση και επεξεργασία στοιχείων χρησί¬ 
μων για την κατάρτιση του προγράμματος εκτελεστέων 
έργων και προμηθειών και η μέριμνα για την έγκαιρη 
κατάρτισή τους και υποβολή για έγκριση. 

3. Ο έλεγχος και θεώρηση μελετών, συγκριτικών πι¬ 
νάκων, πιστοποιήσεων και άλλων στοιχείων εκτέλεσης 
δημοτικών έργων, σύμφωνα με όσα ορίζουν οι σχετικές 
διατάξεις περί εκτέλεσης έργων και προμηθειών του 
Ο.Τ.Α. 

4. Η διαχείριση των πιστώσεων του προϋπολογισμού, 
που προορίζονται για την εκτέλεση έργων. Η παρακο¬ 
λούθηση και εφαρμογή της νομοθεσίας που διέπει τις 
τεχνικές υπηρεσίες γενικά, καθώς και αυτής που αφορά 
στην εκτέλεση έργων και προμηθειών των Ο.Τ.Α. 

Κάθε άλλο τεχνικό θέμα που δεν ανήκει σε άλλη υπη¬ 
ρεσία του Δήμου. 

Άρθρο 17 

1. Γραφείο Μελετών, Προγραμματισμού και Εκτέλεσης 
Έργων 

Στην αρμοδιότητα του γραφείου αυτού ανήκουν: 

1. Η σύνταξη, σύμφωνα με τις ισχύουσες διατάξεις, 
των μελετών όλων των Δημοτικών έργων, προμηθειών 
και μεταφορών, εκτός από αυτές που ανάγονται στην 
αρμοδιότητα άλλων ειδικοτήτων, οι οποίες θα συντάσ¬ 


σονται από την ΤΥΔΚ ή θ’ ανατίθενται σε μελετητικά 
γραφεία. 

2. Η σύνταξη των σχεδίων των διακηρύξεων εκτέλεσης 
όλων των έργων και προμηθειών και των σχετικών συγ¬ 
γραφών υποχρεώσεων καθώς και των όρων ανάθεσης 
μελετών σε ιδιώτες τεχνικούς, υπό την επίβλεψη του 
γραφείου τούτου ή άλλων υπηρεσιών της Περιφέρει¬ 
ας. 

3. Η ευθύνη για την επίβλεψη της εκτέλεσης των δη¬ 
μοτικών έργων που εκτελούνται με εργολαβίες, όσον 
αφορά στην ακριβή εφαρμογή των όρων των συμβάσε¬ 
ων και των τεχνικών κανόνων και προδιαγραφών, καθώς 
και την τήρηση των προθεσμιών και λοιπών όρων των 
συγγραφών υποχρεώσεων. 

4. Η μέριμνα για τη δοκιμασία και παραλαβή των έρ¬ 
γων. 

5. Ο προγραμματισμός της σειράς εκτέλεσης των 
έργων και προμηθειών με βάση το ισχύον τεχνικό πρό¬ 
γραμμα εκτελεστέων έργων του Δήμου, των εγκεκρι¬ 
μένων πιστώσεων και της οικονομικής ευχέρειας του 
Δήμου. 

6. Η επίβλεψη, καθοδήγηση και συντονισμός των συ¬ 
νεργείων που απασχολούνται με την εκτέλεση έργων 
με αυτεπιστασία ή με την συντήρηση και επισκευή δη¬ 
μοτικών έργων και κτιρίων. 

7. Η μέριμνα για την έγκαιρη προμήθεια των αναγκαι- 
ούντων υλικών για τα εκτελούμενα με αυτεπιστασία ή 
με εργολαβία έργα, ώστε να μην σημειώνεται καθυ¬ 
στέρηση. 

8. Η μέριμνα για την συνεχή συντήρηση και καλή λει¬ 
τουργία όλων των εκτελεσθέντων έργων. 

9. Η μέριμνα για την έγκαιρη σύνταξη και υπογρα¬ 
φή των οικείων συμφωνητικών εκτέλεσης έργων και 
προμηθειών, η κοινοποίηση αντιγράφων τούτων στην 
Περιφέρεια και η εγκατάσταση των αναδοχών. 

10. Η τήρηση για κάθε εκτελούμενο έργο ξεχωριστού 
φακέλου. 

11. Η φροντίδα για τη σύσταση των επιτροπών παρα¬ 
λαβής έργων και προμηθειών. 

12. Η τήρηση ημερολογίου των απασχολουμένων 
ημερομισθίων, εργατοτεχνιτών στα συνεργεία των 
εκτελουμένων έργων με αυτεπιστασία, καθώς και των 
χρησιμοποιουμένων διαφόρων ιδιωτικών μηχανημάτων 
και η προσκόμιση των στοιχείων αυτών στο γραφείο 
Λογιστηρίου, για την έκδοση των σχετικών χρηματικών 
ενταλμάτων πληρωμής των δικαιούχων, αφού προηγου¬ 
μένως θεωρηθούν από τον Προϊστάμενο του Τμήματος 
Τεχνικών Υπηρεσιών. 

13. Η επιμέλεια της έγκαιρης και κανονικής παραλαβής 
των πάσης φύσεως υλικών των εκτελουμένων έργων 
μέσω των οικείων επιτροπών παραλαβής, καθώς και η 
συγκέντρωση των σχετικών δικαιολογητικών που θα 
χρειαστούν για την έκδοση των χρηματικών ενταλμάτων 
από το Λογιστήριο (τιμολόγια, δελτίο παροχής υπηρε¬ 
σιών, φορτωτικές, πρωτόκολλο παραλαβής, βεβαιώσεις 
καλής εκτέλεσης κλπ.). 

14. Η επιμέλεια της εφαρμογής του σχεδίου πόλεως, 
των τροποποιήσεων ή επεκτάσεων αυτού, της σύνταξης 
πράξεων προσκύρωσης, τακτοποίησης και αναλογισμού 
από το αρμόδιο Τμήμα Πολεοδομίας της Περιφέρειας, 
της μελέτης και εισήγησης κάθε θέματος που αφορά 
στην οικιστική και πολεοδομική ανάπτυξη των διαμερι¬ 
σμάτων, στην προστασία του περιβάλλοντος και στην 

αισθητική εμφάνιση αυτής, και γενικά κάθε ενέργειας 
και εργασίας που έχει σχέση με το ρυμοτομούμενο 
σχέδιο. 

15. Η μέριμνα για τον καθαρισμό του πλάτους των 
πεζοδρομίων οδών και πλατειών και η εφαρμογή των 
σχετικών αποφάσεων του Δήμου όσον αφορά τον τρόπο 
κατασκευής αυτών από τις παρόδιους. 

16. Η μέριμνα για τη φύλαξη των κτηματολογικών 
πινάκων και διαγραμμάτων των οριστικών διανομών 
και του αγροκτήματος των διαμερισμάτων του Δήμου 
και η χορήγηση στους ενδιαφερομένους κάθε δυνατής 
πληροφόρησης αλλά και βεβαίωσης όσον αφορά στη 
θέση, στις διαστάσεις και τα όρια των κτημάτων τους. 
Έχει την ευθύνη για την σύνταξη του ενιαίου κτηματο¬ 
λογίου του Δήμου. 

17. Η φροντίδα της οδοσήμανσης των διαμερισμάτων 
με βάση τις σχετικές αστυνομικές και λοιπές διατάξεις 
ρύθμισης της κυκλοφορίας και στάθμευσης των οχη¬ 
μάτων, καθώς και κάθε εργασία ονοματοθεσίας οδών 
και πλατειών. 

18. Η επιμέλεια της τήρησης και διαφύλαξης σε τάξη 
των διαγραμμάτων και του τεχνικού αρχείου, της ενημέ¬ 
ρωσης του κτηματολογίου, της σύνταξης διαγραμμάτων 
για κάθε ακίνητο του Δήμου και της χορήγησης βεβαι¬ 
ώσεων τεχνικού περιεχομένου. Η επιμέλεια επίσης της 
τήρησης ειδικού αρχείου σχεδίων και των χαρτών των 
διαμερισμάτων, όπου σημειώνεται κάθε τεχνική ενέρ¬ 
γεια και εργασία, καθώς και υπόγεια δίκτυα δημοτικών 
έργων. 

19. Η παρακολούθηση και ο έλεγχος της κανονικής 
λειτουργίας των υδραυλικών μηχανολογικών κλπ. εγκα¬ 
ταστάσεων των αντλιοστασίων και ολοκλήρου γενικά 
του συστήματος ύδρευσης και άρδευσης των διαμερι¬ 
σμάτων, καθώς και του πάσης φύσεως λοιπού μηχανο¬ 
λογικού εξοπλισμού του Δήμου και η επίβλεψη και κα¬ 
θοδήγηση του προσωπικού του Δήμου που ασχολείται 
με την συντήρηση και επίβλεψη αυτού. 

20. Η επιμέλεια της επισκευής και συντήρησης των 
αυτοκινήτων του Δήμου. 

21. Η μέριμνα για την καλή λειτουργία του δικτύου 
αποχέτευσης και του βιολογικού καθαρισμού του Δήμου, 
η συντήρηση, ο καθαρισμός και η απολύμανση αυτού 
και η εισήγηση για βελτιώσεις, επεκτάσεις και συμπλη¬ 
ρώσεις του δικτύου. Η επιτήρηση της κανονικής και 
έντεχνης σύνδεσης αναμονών από ιδιώτες με βάση τις 
χορηγούμενες άδεις από το γραφείο προσόδων του 
Δήμου. 

22. Η επιμέλεια της ανάπτυξης του πρασίνου, της ανα¬ 
δάσωσης σε συνεργασία με τις δασικές υπηρεσίες, της 
διαμόρφωσης, διαρρύθμισης, ανακαίνισης, εξωράίσμού 
και συντήρησης των δημοτικών πάρκων, κήπων, παι¬ 
δικών χαρών, δενδροστοιχιών και η καθοδήγηση των 
εργατοτεχνιτών της αρμόδιας υπηρεσίας. 

23. Η επιμέλεια της προστασίας συντήρησης και επι¬ 
σκευής κάθε δημοτικού κτιρίου. 

24. Η μέριμνα για την κατάρτιση και τήρηση προγράμ¬ 
ματος συλλογής και αποκομιδής των απορριμμάτων της 
πόλης, του καταβρέγματος των δρόμων, της μελέτης 
και επίβλεψης του τρόπου διάθεσης των απορριμμάτων 
καθώς και η εισήγηση για τον εφοδιασμό της υπηρεσίας 
καθαριότητας με τα αναγκαιούντα μέσα και εξοπλισμό 
για την ευρυθμότερη και σύμφωνα με τους κανόνες 
υγιεινής λειτουργίας αυτής. 


25. Η μέριμνα για την καλή λειτουργία του φωτισμού 
οδών και πλατιών και κοινοχρήστων χώρων, η μελέτη 
και η εισήγηση τυχόν παραλλαγών του δικτύου ηλε¬ 
κτρισμού και ενημέρωσης της ΔΕΗ για τυχόν βλάβη του 
δικτύου Φ.Ο.Π ή φωτιστικών σωμάτων αυτού. Η επιμέλεια 
συντήρησης των δημοτικών φωτιστικών σωμάτων και 
δικτύων φωτισμού κοινοχρήστων χώρων καθώς και η 
φροντίδα για τον εορταστικό φωτισμό της πόλης. 

26. Η ενέργεια κάθε εργασίας που ανατίθεται στο 
γραφείο αυτό από τον Δήμαρχο ή τον Προϊστάμενο 
του Δήμου. 

Άρθρο 18 

Αρμοδιότητες Ειδικών Υπηρεσιών του Δήμου 
Πέρα από όσα ορίζονται στους ειδικούς κανονισμούς 
λειτουργίας των δημοτικών υπηρεσιών της παρ. 2 του 
άρθρου 3 του παρόντος οργανισμού, αναφορικά με 
τις δραστηριότητες και τις λεπτομέρειες λειτουργίας 
αυτών, ανήκουν στην αρμοδιότητα αυτών και τα ακό¬ 
λουθα: 

1. Γραφείο Αγροτικής ανάπτυξης - Κήπων, δενδρο- 
στοιχιών και Παιδικών Χαρών. 

α) Αγροτική Ανάπτυξη. Επεξεργασία προτάσεων προς 
τις αρμόδιες υπηρεσίες για την εκπόνηση μελετών τη 
σύνταξη σχεδίων και την υλοποίηση προγραμμάτων για 
την αγροτική ανάπτυξη της περιοχής του Δήμου.- Παρο¬ 
χή συμβουλευτικών υπηρεσιών και ενημέρωση - πληρο¬ 
φόρηση των αγροτών σε θέματα γεωπονίας -Υποστή¬ 
ριξη της συμμετοχής του Δήμου στην κατάρτιση των 
Νομαρχιακών προγραμμάτων Αγροτικής Ανάπτυξης και 
παρακολούθηση των εφαρμοζόμενων μέτρων-Συνερ- 
γασία με τα αρμόδια τμήματα της Ν.Α και συμμετοχή 
σε προγράμματα ενημέρωσης για την ανάπτυξη νέων 
βιολογικών καλλιεργειών, την εφαρμογή προγραμμάτων 
αναδιάρθρωσης, την προστασία των περιοχών της υψη¬ 
λής παραγωγικότητας και την ορθολογική αξιοποίηση 
βοσκοτόπων.-Συμμετοχή στα προγράμματα της Ν.Α της 
περιφέρειας και του κράτους για την ισόρροπη ανάπτυ¬ 
ξη της γεωργικής βιομηχανίας την ενημέρωση για την 
τήρηση των περιβαλλοντικών όρων λειτουργίας-Εντο- 
πισμός ελλείψεων αγροτικής οδοποιίας και των άλλων 
έργων υποδομής και υποβολή προτάσεων στις αρμόδιες 
υπηρεσίες του Νομού και της Περιφέρειας. 

β) Η επιμέλεια και η διαχείριση των διαδικασιών που 
σχετίζονται με αποζημιώσεις του ΕΛ.Γ.Α και με επιδο¬ 
τήσεις του Υπουργείου Γεωργίας, της Δ/νσης Αγροτι¬ 
κής Ανάπτυξης του Νομού και κάθε άλλης υπηρεσίας ή 
φορέα που επιδοτεί το αγροτικό δυναμικό.[Ενημέρωση 
των αγροτών, διεκπεραίωση της αλληλογραφίας, συ¬ 
γκέντρωση των αιτήσεων και δηλώσεων κλπ] 
γ) Η επιμέλεια της συγκέντρωσης στοιχείων και τήρη¬ 
σης μητρώου των εκτρεφόμενων μικρών και μεγάλων 
ζώων από τους δημότες η έκδοση από αυτό πιστοποι¬ 
ητικών κυριότητας. 

δ) Η επιμέλεια της συγκέντρωσης των αιτήσεων και 
λοιπών δικαιολογητικών των κατοίκων αναφορικά με 
τις εξισωτικές αποζημιώσεις και λοιπές επιδοτήσεις και 
ενισχύσεις της γεωργικής παραγωγής και της κτηνο¬ 
τροφίας και η προώθησή τους στις αρμόδιες επιτροπές 
και υπηρεσίες για τα περαιτέρω. 

ε) Η επιμέλεια της φύλαξης, συντήρησης, καθαριό¬ 
τητας, ανανέωσης και βελτίωσης του πρασίνου των 
δημοτικών πάρκων, αλσών, δενδροστοιχιών και παιδικών 
χαρών και αθλητικών χώρων. 

στ) Η επιμέλεια συντήρησης και επισκευής των εγκα¬ 
ταστάσεων που υπάρχουν στους ανωτέρω χώρους. 

ζ) Η επιμέλεια για την βελτίωση του πρασίνου της 
πόλης γενικά, η δημιουργία φυτωρίων ανθέων για συ¬ 
νεχή ανανέωση και η επίκαιρη φύτευση δενδρυλλίων 
και φυτών. 

η) Η ευθύνη για την καλή και ασφαλή λειτουργία των 
οργάνων των παιδικών χαρών και των εγκαταστάσε¬ 
ων και η ενημέρωση του αρμοδίου γραφείου για κάθε 
φθορά ή βλάβη. 

θ) Η μέριμνα για την καλλιέργεια, άρδευση και κανονι¬ 
κή λίπανση του πρασίνου των πάρκων, παιδικών χαρών 
- δημοτικών σταδίων γηπέδων κλπ. 

2. Γραφείο καθαριότητας, καταβρέγματος και ελέγχου 
ηλεκτροφωτισμού. 

α) Η επιμέλεια της καθαριότητας των οδών και πλα¬ 
τειών των διαμερισμάτων και γενικά όλων των κοινο¬ 
χρήστων χώρων εντός και εκτός σχεδίου, καθώς και 
η περισυλλογή και αποκομιδή των απορριμμάτων των 
οικιών και καταστημάτων, σύμφωνα με το σχετικό πρό¬ 
γραμμα που εκδίδεται από τον Δήμαρχο. 

β) Η καθαριότητα, συντήρηση και τακτική απολύμανση 
των κοινοχρήστων αφοδευτηρίων του Δήμου. 

γ) Η επιμέλεια του αμέσου καθαρισμού του χώρου 
όπου τελείται η λαϊκή αγορά και η απολύμανση αυτού, 
καθώς και άλλων κοινοχρήστων χώρων για την αποφυγή 
δημιουργίας εστιών μόλυνσης. 

δ) Το κατάβρεγμα και πλύσιμο των κεντρικών δρόμων 
των διαμερισμάτων στους θερινούς μήνες. 

ε) Η μέριμνα για την συντήρηση και καλή λειτουργία 
των αυτοκινήτων της υπηρεσίας αυτής. 

στ) Η παρακολούθηση της κατάστασης των οδών, 
πλατειών και λοιπών κοινοχρήστων χώρων από πλευράς 
καθαριότητας, βλαβών, κακής χρήσης κλπ. και η σχετική 
ενημέρωση του Προϊσταμένου του Τμήματος Τεχνικών 
Υπηρεσιών του Δήμου για τα περαιτέρω. 

ζ) Η μέριμνα για τον κανονικό φωτισμό των οδών, 
πλατειών και κοινοχρήστων χώρων, η τήρηση ειδικού 
βιβλίου αντικαθιστάμενων ηλεκτρικών λαμπτήρων και 
η ενημέρωση του αρμοδίου γραφείου για τις βλάβες 
σε φωτιστικά σώματα, για την εν συνεχεία έγγραφη 
ενημέρωση της Δ.Ε.Η. 

3. Γ ραφείο ύδρευσης. 

α) Η μέριμνα για την συντήρηση, επισκευή και καλή 
λειτουργία των δικτύων ύδρευσης των διαμερισμάτων 
(εσωτερικών και εξωτερικών) των αντλιοστασίων, δε¬ 
ξαμενών και λοιπών εγκαταστάσεων. 

β) Η μέριμνα για τη συνεχή υδροδότηση όλων των 
διαμερισμάτων καθ’ όλο το 24ωρο, καθώς και η κανο¬ 
νική και ανελλιπής χλωρίωση του παρεχόμενου από τα 
δημοτικά αντλιοστάσια νερού. 

γ) Η επιμέλεια της καθαριότητας των δεξαμενών των 
αντλιοστασίων και των χώρων γύρω απ’ αυτά προς 
αποφυγή μόλυνσης των νερών. 

δ) Η παρακολούθηση της συνεχούς υδροδότησης των 
ποτίστρων που υπάρχουν στους βοσκότοπους. 

ε) Η μέριμνα για την γρήγορη επισκευή βλαβών στα 
κεντρικά δίκτυα καθώς και στις ιδιωτικές παροχές, εφό¬ 
σον οι υδρολήπτες ειδοποιούμενοι έγγραφα από την 
υπηρεσία του Δήμου αμελήσουν να επισκευάσουν τις 
βλάβες αυτών. 

στ) Η παρακολούθηση της κανονικής και έντεχνης 
κατασκευής ιδιωτικών παροχετεύσεων με βάση τις εκ- 


διδόμενες άδειες από το γραφείο Προσόδων του Δήμου 
ή η κατασκευή αυτών από τεχνικούς του Δήμου, εφόσον 
ζητηθεί από τους ενδιαφερομένους, σύμφωνα με τις λε¬ 
πτομέρειες που καθορίζονται με τις σχετικές έπ’ αυτού 
κανονιστικές αποφάσεις του δημοτικού συμβουλίου. 

ζ) Η μέριμνα του συνεχούς ελέγχου της λειτουργίας 
των υδρομέτρων των υδροληπτών και η παρακολούθη¬ 
ση και εξακρίβωση τυχόν, λαθροϋδροληψιών. 

η) Η κατασκευή μικροεπεκτάσεων και η αντικατάστα¬ 
ση φθαρμένων δικτύων ύδρευσης. 

θ) Η μέριμνα τήρησης και εφαρμογής του ειδικού 
κανονισμού λειτουργίας της Υπηρεσίας ύδρευσης του 
Δήμου. 

4. Γ ραφείο άρδευσης. 

α) Η μέριμνα για την συντήρηση, επισκευή και καλή 
λειτουργία των δικτύων άρδευσης των αντλιοστασίων, 
δεξαμενών και λοιπών εγκαταστάσεων. 

β) Η μέριμνα για την γρήγορη επισκευή βλαβών στα 
δίκτυα. 

γ) Η παρακολούθηση των σχετικών έπ’ αυτού κανονι¬ 
στικών αποφάσεων του δημοτικού συμβουλίου. 

δ) Η μέριμνα του συνεχούς ελέγχου της λειτουργίας 
των συστημάτων άρδευσης και η παρακολούθηση και 
εξακρίβωση τυχόν, λαθροϋδροληψιών. 

ε) Η κατασκευή μικροεπεκτάσεων και η αντικατάστα¬ 
ση φθαρμένων δικτύων. 

στ) Η μέριμνα τήρησης και εφαρμογής των ειδικών 
κανονισμών λειτουργίας της Υπηρεσίας άρδευσης των 
διαμερισμάτων του Δήμου. 

5. Γ ραφείο δημοτικών νεκροταφείων. 

α) Η επιμέλεια της καθαριότητας, ευπρεπισμού και 
καλλιέργειας του πρασίνου των δημοτικών νεκροτα¬ 
φείων και του χώρου της αίθουσας τελετών. 

β) Η επιμέλεια της συντήρησης και καλής λειτουργίας 
της χειροκίνητης νεκροφόρας. 

γ) Η φροντίδα για την καθαριότητα και συντήρηση 
του οστεοφυλακίου και των λοιπών κτιριακών εγκατα¬ 
στάσεων των νεκροταφείων. 

δ) Η μέριμνα για την καλή λειτουργία των νεκροτα¬ 
φείων γενικά και για την ακριβή εφαρμογή των ειδικών 
κανονισμών λειτουργίας των νεκροταφείων και της αί¬ 
θουσας τελετών του Δήμου. 

6. Γ ραφείο Φιλαρμονικής 
Ο Μουσικός του Δήμου: 

α) Επιμελείται για την συγκρότηση και οργάνωση 
της φιλαρμονικής του Δήμου, της εμφάνισής της στις 
Εθνικές και τοπικές γιορτές της μουσικής μπάντας του 
Δήμου, της εκμάθησης της μουσικής στους σχολικούς 
και εξωσχολικούς νέους που επιθυμούν να είναι μαθητές 
της Φιλαρμονικής. 

β) Μεριμνά για την ανάπτυξη του μουσικού πνεύματος 
μεταξύ του πληθυσμού του Δήμου με συναυλίες, μουσι¬ 
κά συγκροτήματα και με κάθε άλλο μέσο και τρόπο. 

Για το σκοπό αυτό, θα εργάζεται απογευματινές ώρες 
και ημέρες που θα καθορίζονται κάθε φορά με απόφαση 
του Δημάρχου. 

γ) Ο παραπάνω, για την συμπλήρωση των ωρών ερ¬ 
γασίας του, τις άλλες εργάσιμες ημέρες θα ασχολείται 
μέσα στο καθοριζόμενο για την διοικητική υπηρεσία 
του Δήμου ωράριο, με την εκτέλεση κάθε βοηθητικής 
εργασίας του Διοικητικού και Οικονομικού Τμήματος, 
που θα του ανατίθεται από το Δήμαρχο ή το Διευθυντή 
του Δήμου. 

Στο ωράριο αυτό συμψηφίζεται η συμμετοχή του σε 
εορταστικές εκδηλώσεις με την μετατροπή σε αργία 
της επόμενης εργάσιμης για το Δήμο ημέρας. 

δ) Κατά τα λοιπά εφαρμόζει τον κανονισμό λειτουρ¬ 
γίας της φιλαρμονικής. 

7. Γραφείο Μηχ/των τεχνικών έργων. 

α) Η μέριμνα για την συντήρηση και καλή λειτουργία 
των μηχανημάτων και αυτ/των της υπηρεσίας αυτής. 

β) Η προστασία και φύλαξη των μηχ/των, οχημάτων και 
εξαρτημάτων αυτών και εργαλείων της υπηρεσίας. 

γ) Η λήψη των απαραιτήτων μέτρων και η απαιτού- 
μενη σηματοδότηση των χώρων εκτέλεσης έργων από 
το Δήμο σε τρόπο ώστε να παρέχεται προστασία της 
κυκλοφορίας πεζών και οχημάτων για την αποφυγή 
ατυχημάτων. 

δ) Ο χειριστής μηχανημάτων έργων, που θα πρέπει 
να είναι κάτοχος και επαγγελματικής άδειας οδηγού 
αυτοκινήτου, πέρα από τα παραπάνω καθήκοντά του 
και από αυτά που θα προβλέπονται από τον Ειδικό Κα¬ 
νονισμό λειτουργίας της υπηρεσίας μηχ/των τεχνικών 
έργων, υποχρεούται να αναπληρώνει τον τακτικό οδηγό 
αυτοκινήτων του Δήμου στα καθήκοντά του (οδήγηση 
αυτ/των καθαριότητας και καταβρεκτικού πυροσβεστι¬ 
κού οχήματος κλπ.) όταν αυτός απουσιάζει. 

8. Αντικείμενα σχολικού φύλακα 

Ο σχολικός φύλακας του Δήμου υποχρεούται στην 
φύλαξη του σχολικού συγκροτήματος (Νηπιαγωγείο 
-Δημοτικό -Γυμνάσιο-Λύκειο ), που βρίσκεται στην έδρα 
του Δήμου το οποίο είναι σε θέση εντός αλσυλλίου στα 
όρια του οικισμού και χρήζει φύλαξης. 

Ο Σχολικός Φύλακας κατά τη διάρκεια της 8ωρης 
βάρδιας του πρέπει: 

1. να καθιστά την παρουσία του εμφανή 

2. να επιτηρεί την καλή κατάσταση των κτιριακών 
εγκαταστάσεων του σχολείου 

3. να επιτηρεί την καλή κατάσταση των υπαίθριων 
χώρων του σχολείου 

4. να ελέγχει την είσοδο εξωσχολικών ατόμων σε 
χώρους του σχολείου 

5. να διαπιστώνει την καλή λειτουργία του φωτισμού, 
των υδραυλικών και λοιπών εγκαταστάσεων του σχο¬ 
λείου 

6. να επιβλέπει την ασφάλιση των χώρων του σχολεί¬ 
ου (με την έννοια ότι θα διαπιστώνει εάν οι ευάλωτοι σε 
φθορές / κλοπές χώροι του σχολείου είναι κλειδωμένοι 
και τα κλειδιά βρίσκονται ασφαλισμένα σε προκαθο¬ 
ρισμένη θέση) 

7. να ενημερώνει αμέσως για οποιοδήποτε συμβάν 
τον Διευθυντή του σχολείου, το αρμόδιο πρόσωπο του 
Δήμου και την καθ’ ύλη αρμόδια Υπηρεσία (π.χ. οικεία 
Αστυνομική Αρχή, Πυροσβεστική, ΔΕΗ, κλπ) 

8. να συμπληρώνει και να υπογράφει το δελτίο συμ¬ 
βάντων - παρουσίας ασκούμενου, με την έναρξη και 
λήξη της βάρδιας του και αντίστοιχα να παραδίδει και 
να παραλαμβάνει ενυπόγραφα τον υλικοτεχνικό εξοπλι¬ 
σμό στο τέλος της βάρδιας του στο τηρούμενο βιβλίο 
παράδοσης του εξοπλισμού 

9. να φέρει κατά τη διάρκεια της υπηρεσίας του υπο¬ 
χρεωτικά τον προβλεπόμενο εξοπλισμό (γιλέκο, κινη¬ 
τό τηλέφωνο, σφυρίχτρα και ηλεκτρικό φανό κατά τη 
νύχτα) 


Τονίζεται ότι ο φύλακας σχολικού κτιρίου, υποχρε- 
ούταί: 

• να περιορίζεται μόνο στην εκτέλεση των καθηκό¬ 
ντων του, η οποία στηρίζεται στη διαπίστωση και ανα¬ 
φορά των συμβάντων 

• να συνεργάζεται αρμονικά με τη δημοτική αρχή, 
η οποία έχει την ευθύνη εφαρμογής του θεσμού της 
φύλαξης στα σχολικά κτίρια του Δήμου, τον διευθυντή 
του σχολείου και την οικεία Αστυνομική Αρχή, για την 
αποτελεσματικότερη εκπλήρωση των καθηκόντων του 
και μόνο αυτών. 

Ο Σχολικός Φύλακας πρέπει να προσέχει τα εξής: 

1. να μην περιορίζει τη φύλαξη μόνο σε συγκεκρι¬ 
μένους χώρους του σχολείου, αλλά να περιπολεί το 
σύνολο αυτού 

2. να μην απομακρύνεται από το χώρο του σχολείου 

3. να μην εκτελεί άλλη εργασία, εκτός της φύλαξης 
και της κατά περίπτωση ειδοποίησης των σχετικών 
υπηρεσιών 

4. να μην διαπληκτίζεται και να αποφεύγει τυχόν προ¬ 
κλήσεις 

5. να μην παρεμβαίνει σε ζητήματα ή συμβάντα που 
δημιουργούνται μεταξύ των ανθρώπων της σχολικής 
κοινότητας και να ενημερώνει αμέσως τον Διευθυντή 
του σχολείου 

6. να μην κάνει χρήση ουσιών που επηρεάζουν τη 
σωματική ευεξία και την πνευματική διαύγειά του κατά 
τη διάρκεια της βάρδιας του. 

9. Γραφείο διοικητικής εξυπηρέτησης των δημοτών 
- αποκέντρωση υπηρεσιών - ΟΓΑ & ΕΛΓΑ στα Δημοτικά 
Διαμερίσματα. 

Με σκοπό την διοικητική εξυπηρέτηση των δημοτών 
των Δημοτικών Διαμερισμάτων 

Ανατίθεται σε δημοτικούς υπαλλήλους της κατη¬ 
γορίας ΠΕ.1 - ΤΕ.22 και ΔΕ.1 η περιοδική απασχόλησή 
τους στα Δημοτικά Διαμερίσματα. Η ανάθεση γίνεται 
με απόφαση του Δημάρχου που λαμβάνεται εντός του 
Ιανουάριου κάθε έτους. 

Η απόφαση καθορίζει: 

• Τους συγκεκριμένους υπαλλήλους και τα δημοτικά 
διαμερίσματα στα οποία θα απασχολούνται. 

• Τη συχνότητα απασχόλησής τους σε κάθε διαμέ¬ 
ρισμα. 

• Το ωράριο απασχόλησής τους. 

• Τα καθήκοντά τους. 

• Τις διαδικασίες που σχετίζονται με τον Ο.Γ.Α και 
τον ΕΛ.Γ.Α. 

• Τυχόν άλλα σχετικά ζητήματα. 

ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕ¬ 
ΡΙΣΜΑΤΑ 

Στα δημοτικά διαμερίσματα άνω των 1.000 κατοίκων, 
καθώς επίσης στα δημοτικά διαμερίσματα που αποτε¬ 
λούν σημεία διακίνησης δυο ή περισσοτέρων διαμερι¬ 
σμάτων που σε συνδυασμό όλα μαζί συγκεντρώνουν 
πληθυσμό άνω των 1,000 κατοίκων είναι δυνατόν να 
λειτουργούν αποκεντρωμένα Γραφεία. Η δημιουργία 
των γραφείων, οι αρμοδιότητές τους και η στελέχωσή 
τους καθορίζονται με απόφαση του Δημάρχου. 

10. Γραφείο Δημοτικής Αστυνομίας. 

1. Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο 

2. Έλεγχος της τήρησης των διατάξεων που αφο¬ 
ρούν στην καθαριότητα, την κυκλοφορία και στάθμευ- 

ση των οχημάτων, την οικοδόμηση, την ύδρευση, την 
αποχέτευση, την ηχορύπανση και την προστασία του 
περιβάλλοντος. 

3. Έλεγχος της τήρησης των διατάξεων που αφορούν 
στη λειτουργία των πάσης φύσεως επιτηδευμάτων και 
επαγγελμάτων. 

4. Έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

5. Έλεγχος της τήρησης των διατάξεων των σχετι¬ 
κών με τη χορήγηση αδειών ίδρυσης και λειτουργίας 
καταστημάτων. 

δ.Έλεγχος της τήρησης των διατάξεων των σχετικών 
με τις διαφημίσεις. 

7. Παρακολούθηση και υποβοήθηση της κυκλοφορί¬ 
ας των τροχοφόρων στην περιφέρεια του Δήμου και 
την αποτροπή γεγονότων που εμποδίζουν την κανονική 
κίνησή τους [έλεγχος κυκλοφορίας - κανονικού παρκα- 
ρίσματος κλπ], 

8. Μέριμνα για την κανονική χρήση των κοινοχρήστων 
χώρων στην περιφέρεια του Δήμου [πεζοδρόμια- πάρκα 
κλπ], 

9. Εντοπισμός - έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

10. Εκτέλεση οποιοσδήποτε νέας αρμοδιότητας ανα¬ 
τίθεται με νομοθετική ρύθμιση στις υπηρεσίες της δη¬ 
μοτικής αστυνομίας. 

Άρθρο 19 

Αντικείμενα Κλητήρα 

Ο κλητήρας του Δήμου: 

1. Μεριμνά για την παραλαβή της απευθυνόμενης στο 
Δήμο αλληλογραφίας και για την ταχυδρόμηση ή δια¬ 
νομή της εξερχόμενης αλληλογραφίας. 

2. Επιδίδει τις προσκλήσεις για συνεδρίαση του δη¬ 
μοτικού συμβουλίου και της δημαρχιακής επιτροπής, 
καθώς και των λοιπών επιτροπών του Δήμου. 

3. Ενεργεί τις τοιχοκολλήσεις όλων των ανακοινώσεων 
του Δήμου στους προοριζόμενους χώρους της πόλης 
και στην εξώθυρα του Δημαρχείου, καθώς και άλλων 
αρχών και υπηρεσιών που διαβιβάζονται στο Δήμο. 

4. Μεριμνά για την συντήρηση και ευπρεπή εμφάνιση 
των πινάκων ανακοινώσεων του Δήμου. 

5. Επιδίδει φορολογικά αποσπάσματα του Δήμου επί 
αποδείξει, στους φορολογουμένους και κάθε άλλο έγ¬ 
γραφο οποιοσδήποτε αρχής και υπηρεσίας, ύστερα από 
εντολή του Δημάρχου. 

6. Μεριμνά για την τήρηση της καθαριότητας των 
γραφείων και ολοκλήρου γενικά του δημοτικού κατα¬ 
στήματος, καθώς και του προαυλίου αυτού. 

7. Μεριμνά για την ευπρεπή εμφάνιση του Δημαρχείου 
και των χώρων μέσα και έξω απ’ αυτό, φροντίζει για 
την συντήρηση, διαφύλαξη και προστασία των επίπλων 
και σκευών και του λοιπού εξοπλισμού του Δημαρχείου 
και ενημερώνει το αρμόδιο γραφείο για τυχόν φθορές 
ή βλάβες. 

8. Χειρίζεται τον πολύγραφο, το φωτοτυπικό μηχάνη¬ 
μα και την μεγαφωνική συσκευή του Δήμου και μεριμνά 
για την συντήρηση και κανονική λειτουργία τους. 

9. Οφείλει να παρευρίσκεται στις συνεδριάσεις του 
δημοτικού συμβουλίου, προσερχόμενος ενωρίτερα 
από την ώρα έναρξής τους και αποχωρώντας τελευ¬ 
ταίος. 


10. Διαχειρίζεται το χαρτόσημο και τις υπεύθυνες δη¬ 
λώσεις που υπάρχουν στο Δήμο για την εξυπηρέτηση 
των συναλλασσομένων μ’ αυτόν πολιτών. 

11. Επιδίδει στις διάφορες αρχές και υπηρεσίες της 
πόλης και στα διάφορα σωματεία, οργανώσεις και συλ¬ 
λόγους τις απευθυνόμενες προς αυτά προσκλήσεις, διά¬ 
φορα άλλα έγγραφα του Δήμου και τα προγράμματα 
εθνικών και τυπικών εορτών. 

12. Προσφέρει τις υπηρεσίες του στο γραφείο πρω¬ 
τοκόλλου διεκπεραίωσης και αρχείου, στην πρωτοκόλ¬ 
ληση, διεκπεραίωση και αρχειοθέτηση αλληλογραφίας 
του Δήμου. 

13. Εκτελεί κάθε εργασία που ανατίθεται σ’ αυτόν από 
τον Δήμαρχο και Δ/ντή του Δήμου. 

Άρθρο 20 

Αντικείμενα καθαρίστριας Δήμου 

Η καθαρίστρια του Δημαρχείου οφείλει: 

1. Να επιμελείται καθημερινά της καθαριότητας των 
γραφείων και γενικά όλου του Δημοτικού Καταστήματος 
(διάδρομοι, αίθουσα πολλαπλών χρήσεων ΪΑ/.Ο. και άλλοι 
χώροι), καθώς και με τον καθαρισμό των επίπλων, σκευ¬ 
ών υαλοπινάκων των θυρών και παραθύρων, των κουρ¬ 
τινών και γενικά κάθε αντικειμένου μέσα στο κτίριο. 

2. Να επιμελείται της καθαριότητας και ευπρεπούς 
εμφάνισης των προσόψεων του κτιρίου και του αυλείου 
χώρου αυτού. 

3. Να περιποιείται τα άνθη που υπάρχουν μέσα στο 
Δημαρχείο, καθώς και αυτά που φυτεύονται στην αυλή 
αυτού. 

4. Να επιμελείται της καθαριότητας των πεζοδρομίων 
και διαδρόμων γύρω από το Δημαρχείο και 

5. Να επιμελείται της προστασίας και φύλαξης των 
αντικειμένων του Δημαρχείου κατά το χρονικό διάστημα 
που βρίσκεται σ’ αυτό και ασχολείται με την καθαρι¬ 
ότητά του. 

ΜΕΡΟΣ Ζ' 

ΤΕΛΙΚΕΣ ΔΙΑΤΑΞΕΙΣ 

Αρθρο 21 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

Συμβούλιο Συντονισμού Υπηρεσιών του Δήμου 

Το συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών Στο συμβούλιο μετέχουν οι προϊστάμενοι 
των Τμημάτων και ο υπεύθυνος του Γραφείου προ¬ 
γραμματισμού. 

Ο Τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. 

Σκοπός του συμβουλίου είναι γενικά η αποτελεσμα¬ 
τική και παραγωγική λειτουργία του 

Δήμου και ειδικότερα ο προγραμματισμός και ο απο¬ 
λογισμός της δραστηριότητας του 

Δήμου, η αλληλοενημέρωση και η οριζόντια συνεργα¬ 
σία μεταξύ των υπηρεσιών και η επίλυση των διατμη- 
ματικών προβλημάτων. 

Τα κυριότερα θέματα που συζητούνται στο συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Το συντονισμό των επιμέρους δραστηριοτήτων και 
ενεργειών των προγραμμάτων δράσης που έχουν ανα¬ 
τεθεί στις υπηρεσίες του Δήμου. 

• Την πρόοδο των επιμέρους δραστηριοτήτων και 
ενεργειών των προγραμμάτων δράσης 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία 
αντίστοιχων λύσεων και την εισήγηση σχετικών απο¬ 
φάσεων προς τα πολιτικά όργανα του δήμου 

Ολομέλειες Διοικητικών Μονάδων 
Στο επίπεδο των τμημάτων ο συντονισμός και η συμ¬ 
μετοχή των υπαλλήλων του Δήμου εξασφαλίζεται με 
τακτικές συντονιστικές συσκέψεις με αντικείμενο την 
αλληλοενημέρωση και την επισήμανση και αντιμετώπιση 
προβλημάτων των σχετικών λειτουργιών, τη βελτίωση 
της ποιότητας των υπηρεσιών κλπ. 

Διατμηματικές ομάδες εργασίας 
Για τις ανάγκες δραστηριοτήτων που απαιτούν συμ¬ 
μετοχή προσωπικού και από τα δυο τμήματα, δημιουρ- 
γούνται ομάδες εργασίας για τις οποίες ορίζονται συ¬ 
ντονιστές με απόφαση του Δημάρχου. 

Άρθρο 22 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ 
ΔΗΜΟΥ 

Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως γε¬ 
νική περιγραφή του ρόλου του και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών ή εγκυκλίων λειτουργίας των διοικητικών 
μονάδων. 

Ο λεπτομερής τρόπος λειτουργίας της κάθε υπη¬ 
ρεσίας, η διάρθρωση των τμημάτων σε γραφεία, η 
λειτουργία αποκεντρωμένων γραφείων και οι θέσεις 
εργασίας κάθε γραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή 
λειτουργίας του Δήμου ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου 
μετά από εισήγηση των αρμοδίων προϊσταμένων. 

Πέρα από τις καθοριζόμενες με τον παρόντα οργανι¬ 
σμό αρμοδιότητες των επί μέρους τμημάτων, γραφείων 
και υπηρεσιών μπορεί το Δημοτικό Συμβούλιο να αναθέ¬ 
τει σ’ αυτά με απόφασή του κάθε αρμοδιότητα που τυ¬ 
χόν παραλείφθηκε η νέα αντικείμενα και αρμοδιότητες 
που μεταβιβάζονται στην Τοπική Αυτοδιοίκηση. 

Γ ια λόγους ευρρυθμότερης λειτουργίας της δημοτικής 
υπηρεσίας και καλύτερης εξυπηρέτησης του κοινού, 


μπορεί ο Δήμαρχος να μεταφέρει με απόφασή του 
μία ή περισσότερες αρμοδιότητες από ένα γραφείο 
σε άλλο, ανάλογο με τις ανάγκες που δημιουργούνται 
κάθε φορά. 

Κατά την έναρξη της ισχύος του παρόντος οργανι¬ 
σμού οι υπηρετούντες στο Δήμο Υπάλληλοι κατατάσ¬ 
σονται στις αντίστοιχες θέσεις των σχετικών κλάδων. 
Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου λαμβά- 
νοντας υπόψη τις λειτουργικές ανάγκες των μονάδων 
τα προσόντα την πείρα και τις ειδικές γνώσεις των 
υπαλλήλων. Η ισχύς του παρόντος οργανισμού αρχίζει 
από την δημοσίευσή του στην Εφημερίδα Της Κυβέρνη¬ 
σης, οπότε παύει να ισχύει κάθε προηγούμενη σχετική 
απόφαση. 

Αρθρο 23 

Τα τυπικά προσόντα διορισμού, τα καθήκοντα οι 
περιορισμοί, ο χρόνος εργασίας, η αστική ευθύνη, τα 
δικαιώματα, οι άδειες, οι μεταβολές στην υπηρεσιακή 
κατάσταση, το προβάδισμα, οι ηθικές αμοιβές, τα πει¬ 
θαρχικά αδικήματα, οι ποινές, η λύση της υπαλληλικής 
σχέσης, η νοσηλεία, οι αποδοχές, τα έξοδα κηδείας, οι 
αποζημιώσεις λόγω αποχώρησης από την υπηρεσία, 
του προσωπικού που προβλέπεται από τον παρόντα 
οργανισμό, διέπονται από τις διατάξεις των νόμων 1188/ 
1981,1476/1984,1505/1984, 1586/1986 και 1735/1987 και ν. 
2190/1994, καθώς επίσης διέπονται από την εκάστοτε 
νομοθεσία Περί κατάστασης προσωπικού ΟΤΑ, όπως 
αυτός κάθε φορά ισχύει καθώς και από τους ισχύοντες 
νόμους και Προεδρικά Διατάγματα. 

Αρθρο 24 

1. Ο Ταμίας του Δήμου ορίζεται με απόφαση Δημάρ¬ 
χου οποιοσδήποτε τακτικός διοικητικός υπάλληλος του 
Δήμου που έχει μονιμοποιηθεί. 

ΑΚΡΟΤΕΛΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Στο προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις ύψους 316.000,00 
ΕΥΡΩ στους αντίστοιχους κωδικούς αριθμούς για την 
κάλυψη της μισθοδοσίας του υπηρετούντος προσω¬ 
πικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Τμήματος 
Δ. ΚΟΤΡΩΤΣΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗιΐΙρ: νννννν.θΐ.ςίΐ' - θ-ιτιθΜ: ννθβΓηθδίβι- @ θί.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

εθκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 
1 ΘϋΓΟ ανά 50 σελίδες. 

• Η τιμή πώλησης σε μορφή οά-ΐΌΓΠ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουίΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ιπΙθγπθΙ : ίιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθί-ηβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 αυτό ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ουτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















